Pauline Menczer autobus gidaria: Munduko txapeldunaren historia | Kirolak | Naiz\n2021 MAI. 03 - 06:30h\nPauline Menczer autobus gidaria: Munduko txapeldunaren historia\nBerriki Australian estreinatu den «Girls Can’t Surf» filmak, besteak beste, Pauline Menczer munduko txapeldun ohiaren historia atera du argitara. Artritis gaitzak jota, gorriak ikusi behar izan zituen gizonezkoek gidatzen zuten ASP zirkuituan.\nPauline Menczer, 2002an parte hartu zuen surf txapelketa batean ateratako argazkia. (GETTY IMAGES)\nAita taxi gidaria zen eta lanean ari zela hil zuten. Ondorioz, bere amak bakar-bakarrik hezi behar izan zituen lau seme-alaba. Bere esanetan, «gure amak ezer gabe bizirauten irakatsi zigun».\n«Girls Can’t Surf» filma estreinatu zenetik Pauline Menczerren historia kontatzen duten hainbat erreportaje argitaratu dira. «Autobus gidaria» deitzen diote, munduko txapeldun izandakoaren izaera apala goratzeko.\nMunduko txapeldun izan zen 1993an, lehen mailan lehiatu zen hogei urteetan hogei txapelketa irabazi zituen, 1988an munduko txapeldun izan zen amateur kategorian, eta guztia artritis erreumatiko batekin eta baliabide eskasekin egin zuen. Egun 51 urte ditu eta autobus gidaria da. Berriki argitaratu den “Girls Can’t Surf” filmari esker Pauline Menczer australiarraren historia argitara atera da eta Bondiko hondartzan bere omenezko oroigarri bat jartzeko diru bilketa bat abian da.\nMenczer 12 urterekin hasi zen surf egiten Sydneytik gertu dagoen Bondi hondartzan. 80ko hamarkadan ez ziren asko inguru hartan surf egiten zuten neskak. Hondartzetan zein lehiaketetan neskak bigarren mailakoak ziren, eta haien surfa baino haien gorputza zen kontuan hartzen zena sasoi hartan. Baita Euskal Herrian ere.\nEsate baterako, txapelketetan baldintzak hoberenak ziren uneak gizonezkoentzat gordetzen ziren eta nesken diru sariak oso apalak izaten ziren. Testuinguru hartan eskuratu zuen 1993an ASP (egungo WSL) munduko titulua Menczerrek. Ez zuen diru saririk jaso, soilik kopa bat eman zioten, eta berau hautsita zegoen gainera.\nAitortza filmari esker\n“Girls Can’t Surf” filma Chris Nelius filmegileak zuzendu du eta 2021eko martxoaren 11n estreinatu zen Australiako zinemetan. Arrakasta itzela izan zuen estreinaldiak eta filmari esker belaunaldi gazteek itzalean izan diren hainbat surflariren izenak ikasi eta haien istorioen berri jakin ahal izan dute.\nFilmean 80ko eta 90eko hamarkadan mundu mailan lehian aritu ziren neskek izan zituzten zailtasunak azaleratzen dira eta surf munduak ahaztuta zituen hainbat izen berreskuratu dira. Zuzendariaren hitzetan, «emakume haiek surfa gizonen kirola zenean izan zuten jarrera heroikoa kontatzen da».\nFilmaren zuzendaria bera ari da lekuko autoritateei galdegiten Bondi hondartzan Menczerren omenezko estatua bat ezar dezaten, Australiako hondartza ezagunetakoan. Izan ere, munduko txapelketa eskuratu duen bertako surflari bakarra da Menczer. Oraingoz, bertako udalak Menczerren ibilbidea aitortzeko adierazpena egin du.\nBestalde, AEBetan ere diru bilketa abiarazi du filma ikusi ostean liluratuta geratu zen lagun talde batek. «Gaur emakumezkoen surfa dagoen lekuan baldin badago, Menczerren bezalakoei esker da», adierazi zuen 25.000 dolar eskuratzeko diru bilketa kanpina martxan jarri zuen Mimi LaMontagnek.\nGaur egun WSLko lehiaketetan diru sari bera jasotzen dute bi kategorietako irabazleek. WSL erakundeak emandako urrats garrantzitsuenetakoa da. Esan behar da WSLko txapelketa batean bi kategorietako irabazleek diru sari bera jaso zuten lehen txapelketetako bat Zarautzen egin zela 2016. urtean, eta sari hura NAIZek eskaini zuela.\nAurten lehen aldiz CT zirkuituko txapelketak data eta leku berdinetan egingo dituzte emakumezkoek zein gizonezkoek, eta hori ere aurrerapauso bat da. Modu horretan, inoiz lehiatu ez diren urautsietan aritzeko aukera eman diete neskei, eta, horrela, duela gutxi arte haientzat ezinezkoak ziruditen olatuetan surf egiteko gai direla frogatu ahal izan dute.\nMenczerren aita taxi gidaria zen eta lanean ari zela hil zuten. Ostean, gorriak ikusi behar izan zituen bere amak lau seme-alaba hezteko. Surfa ihesbide bat izan zen Menczerrentzat, baina lehiatzeko zailtasunak zituen, izan ere, ez zuen surf aldizkari eta babesleek bilatzen zuten emakume ilehorien irudiarekin antzik, eta, babeslerik gabe, bakarrik aurre egin behar izan zien lehiaketek eragindako gastuei. Denetarik egin behar izan zuen diru apur bat lortzeko: zozketa txartelak saldu, merkatu txikietan gauzak saldu, AEBetan jeans galtzak erosi eta Europako lehiaketetan garestiago saldu... Baina ez zen bakarra: lehen mailan aritzen ziren beste neska batzuekin batera, taularen zorroa lo zaku moduan erabili eta sariak banatzeko oholtzaren azpian lo egiten zuen.\nZailtasun ekonomikoak nahikoa ez eta osasun arazo larri batekin egin behar izan zuen aurrera surflari australiarrak. Artritis erreumatikoa zuen eta batzuetan mugitu ezinik geratzen zen. Munduko titulua irabazi aitzin, ia ezin zuen ibili ere egin. Supermerkatuko karro batean eramaten zuten erosketak egin ahal izateko, eta, hondartzara joaterik ez zuenez, txikotaren mutur bat igerilekuko helduleku bati lotu eta arraun egiten entrenatzen zuen.\nHorrela iritsi zen egun handira 1993an. Mugitzeko zituen zailtasunekin arerioek xehatu egingo zutela uste zuen, baina txanda hasierako klaxon hotsa entzun orduko ezintasun oro desagertzen zela zirudien. Adrenalinak esku eta hanketako minak baino indar handiagoa zuen eta irabaztea lortu zuen. Minik izango ez balu bezala aritu zen uretan, baina lehorrean oinez ibiltzeko ere zailtasunak zituen.\nUrte luzez sekretu bat izan zuen Menczerrek. Bere entrenatzaile Nadege, egiaz bere neska laguna zen. «Nire bizitzako zati handiena armairutik atera gabe pasa nuen», aitortu zuen. Izan ere, bere homosexualitatea ezkutatzen ez zuen Jodie Cooper kideak jaso zuen tratua ikusita, zera pentsatu omen zuen: «bere inguruan horrela hitz egiten badute, hobe isilik egotea».\nAzken urteetan mina eta erredura eragiten dion azaleko gaitz bat garatu du. Ondorioz, uraren kalitate txarrari dion beldurra dela eta, soilik dozena bat aldiz surf egin zuen iaz. Edonola ere pozik erantzuten die elkarrizketei, «gauza ederra baita haurrentzat eragin ona izatea».


Erraztu zure kontadorearen irakurketa - Som Energia Laguntza Gunea\nLaguntza Zentroa Hasierako orria\nErraztu zure kontadorearen irakurketa\nBulego Birtualak kontagailuko irakurketa erregistratzeko aukera ematen du. Aukera hori irakurketa zehatzak aldizka helarazten ez dizkiguten titularrentzat bereziki sortu dugu. Zure kontagailua ondo badabil eta irakurketa zehatzak aldizka helarazten badizkiguzu, aukera hori desgaituta izango duzu fakturazio-akatsak saihesteko.\nEra berean, irakurketa baten edo fakturazioaren inguruko gorabehera baten berri eman nahi badiguzu, bidali mezu elektroniko bat factura@somenergia.coop helbidera. Kasu horretan, egoera pertsonalki aztertu eta zurekin harremanetan jarriko gara.\nKontagailuko irakurketa zuzenean Som Energiari helarazteko, sartu Bulego Birtualean.\nIrakurketa horrekin, hilean kontsumitu duzun elektrizitatea kalkulatuko dugu, enpresa banatzaileak irakurketarik helarazi ez badigu.Irakurketa hori erabiliko dugu fakturatzeko eta hala jakinaraziko diogu banatzaileari, irakurketa banatzaileak helarazitako azken irakurketekin bat ez datorrenean izan ezik.\nBulego birtualean eman beharreko urratsak:\n1. Joan "Kontratuak" ataleko goitibeherako menura edo alboko goitibeherako menura eta sartu "Ikusi eta eman nire irakurketa" aukeran:\n2. Hasi saioa (idatzi IFZ/IFK eta pasahitza) eta aukeratu kontratu bat (bat baino gehiago badituzu) kontagailuko irakurketa berria erregistratzeko.\n3. Pantailan kontagailuko azken irakurketak agertuko dira. Behean, idatzi data eta kontagailuko irakurketa (ez erabili dezimalik eta ez gehitu zerorik aurretik). Azkenik, sakatu "Bidali autoirakurketa" botoia.\nHorrez gain, gomendatzen dizugu kontagailuko irakurketa zure eskualdeko enpresa banatzaileari zuzenean helaraztea, haren webgunearen bidez.\nE- Distribución (Endesa Distribución zena)\nI-DE Distribución Eléctrica (Iberdrola Distribución zena)\nE-Redes Distribución Eléctrica (EDP i HC zena)\nBanaketa enpresen zerrenda (guztiak) CNMC\nNo encuentras lo que buscas? Contactar Contactar\nZer egin daiteke Bulego Birtualean?\nLehen aldiz Bulego Birtualean sartzea\nNon kontsulta nitzake nire fakturak?\nNork egiten du kontadorearen irakurketa?\nNola sar naiteke berriro Bulego Birtualera?\nERAGINKORTASUN ENERGETIKOA - INFOENERGIA ZERBITZUA\nTENTSIO ALTUKO TARIFAK\nARGIA KONTRATATUTA DAUKAT


Lanaldi partzialetan pentsio duinak aldarrikatu ditu LABek Legebiltzarrean | LAB SINDIKATUA\nSecretarías Secretaría Feminista Lanaldi partzialetan pentsio duinak aldarrikatu ditu LABek Legebiltzarrean\nLanaldi partzialetan pentsio duinak aldarrikatu ditu LABek Legebiltzarrean\nEH Bilduk, lanaldi partzialean diharduten langileen jubilazio duina bermatzeko Legez besteko proposamena sartu zuen Legebiltzarrean. Proposamena Enplegu eta Gizarte politiketako batzordean eztabaidatuko zen atzo. Momentu berean LAB kanpoan izan zen lanaldi partzialetan pentsio duinak aldarrikatzen.\nApirilaren 2an LABek eskari bat erregistratu zuen Legebiltzarrean lanaldi partzialean aritzen diren langileei jubilazioa hartzerakoan sortzen zaizkien diskriminazio egoerei buruz informatuz eta honen harira legebiltzar talde guztioi eskaria egin genien egoera hau zuzentzeko neurriak har zitzaten.\nLABetik egiten genuen aldarrikapena kontuan izanik EH Bilduk legez besteko proposamena aurkeztu zuen, ondorengo edukiekin:\na) 2015. urtea bukatu baino lehenago, lanaldi partzialean aritzen diren langileen eskubideak bermatuko dituen jubilazio araudi propioa osatzeko egutegi zehatza prestatu eta Legebiltzarrean aurkeztu dezala; araudi horretan, lanaldi partzialean lan egindako egun guztiak kotizatutako egunak direla bermatuko da.\nb) Diskriminazio egoerarekin bukatuko duen araudi propio hori gauzatu bitartean, egoera horretan dauden lagun guztien pentsioa osatzeko aurrekontuen partida bat bideratu dezala, langileei lan egindako egun guztiak kotizatutako eguntzat hartuta jasoko luketen pentsioa bermatuz, beti ere pertsona guztiei Lanbide-arteko Gutxieneko Soldataren parekoa den gutxieneko pentsioa bermatuz.\nDatorren Martxoaren 16ean Enplegu eta Gizarte Politiketako batzordea bilduko da honetaz eztabaidatzeko. Hala ere, dagoeneko PNV, PSE eta UPD osoko emendakinak aurkeztu dituzte EH Bilduk eginiko proposamenaren aurka. Beren argudioa bakarra, konpetentzien falten izan da, naiz eta EH bilduk eta LABetik eginiko proposamenean argi aldarrikatu genuen transferentzia hori eman bitartean aurrekontuetan diru partida bat bideratu zezaten, baina naiz eta horretarako eskuduntza izan, ez omen daude prest hau egiteko.\nZoritxarrez, beste behin agerian geratzen da ez dutela benetako borondate politikorik emakumeok lan munduan pairatzen ditugun diskriminazio egoerei aurre egiteko eta adierazpen hutsetatik harago ez dituztela inolako neurrik hartu nahi egoera honekin behingoz amaitzeko.


2017ko dokumental onenak (eta zergatik ikusi) | Ikusi makusi... zer ikusi?\nHasiera » Dokumentalak » 2017ko dokumental onenak (eta zergatik ikusi)\nAtalak: Dokumentalak, Gomendioak, Zerrendak\nTelesail eta film onenen zerrenda argitaratuta, ezin nuen urtea amaitu, aurten ikusi ditudan ezinbesteko dokumental onenen zerrenda azaldu gabe.\n20- Celtics/Lakers: Best of Enemies\nZuzendaria: Jim Podhoretz\nZergatik ikusi? Kirolzalea izanez gero derrigorrez ikusi beharreko dokumentala. 80. hamarkadan (1984, 1985 eta 1987) bi saskibaloi talde hauen arteko finalak, mitikoak bilakatu ziren arren, lan honetan, garai hartan AEBtako gizartean pil-pilean zeuden gaiak ere aztertzen ditu, partida ahaztezin horiekin zuzenean lotura moduko bat eginaz.\n19- Casting JonBenet\nZuzendaria: Kitty Green\nZergatik ikusi? Sei urteko JonBenet-en hilketari buruzko dokumental interesgarria delako. Baina kasu harrigarri horretaz gain, bitxiena, nola kontatua dagoen izan liteke. Irauten dituen 80 minutuetan zehar, benetako pertsonaia bakoitza gorpuzteko, casting moduko baten bitartez azaltzen baita guztia.\n18- One of Us\nZuzendaria: Heidi Ewing, Rachel Grady\nZergatik ikusi? Hasidismoa , judaismo ultra-ortodoxoaren joera eta korronte mistikoa dela esan daiteke, arau oso zehatzez osatua. Dokumental hunkigarri honetan, New York hirian bizi diren hiru gazteren istorioa kontatuko digu, eta nola komunitate zapaltzaile horretatik “ihes“ egin nahi duten.\n17- I Called Him Morgan\nZuzendaria: Kasper Collin\nZergatik ikusi? Suspensez beteriko lan liluragarria delako. 1972 urtean, Jazz musikaria zen Lee Morgan, New York hiriko klub batean kontzertu bat ematen ari zela, bere ezkontideak hil egin zueneko kasua azaltzen duena.\nZuzendaria: Ceyda Torun\nZergatik ikusi? Ehunka katuen begietatik barrena eta era harrigarrian grabatua, Istanbul hiriaren erradiografia bikain bat egitea lortu dutelako. Katuak gustuko ala ez ikusi beharreko lana.\nZuzendaria: Bryan Fogel\nZergatik ikusi? Nazioarteko dopinaren ikerketaren inguruko lan honetan, AEBtako txirrindulari eta errusiar aditu batek, nazioarteko eskandalu bat desestaltzen dutenenean, katua eta saguaren arteko joko batean murgilduko zaretelako.\n14- Chasing Coral\nZuzendaria: Jeff Orlowski\nZergatik ikusi? Itsaspeko esplorazio zoragarri bat izateaz gain, kontzientziak astintzeko balio duen lan paregabe bat ikusiko duzuelako.\n13- The B-Side: Elsa Dorfman’s Portrait Photography\nZuzendaria: Errol Morris\nZergatik ikusi? Hasteko, dokumentalen arloan ezinbesteko izena ageri delako : Errol Morris. Baina batez ere, Elsa Dorfman argazkilari – erretratugilearen bizitza era oso interesgarri eta entretenigarrian kontatzen jakin izan duelako.\n12- The Death and Life of Marsha P. Johnson\nZuzendaria: David France\nZergatik ikusi? Martha P. Johnson, aktibista transexual oso garrantzitsu bat izan zen. Ekoizpen honetan, bere istorioa azaltzeaz gain, bere bizitza eta heriotzaren inguruko ikerketa lan oso interesgarri bat ikusteko aukera izango duzuelako.\n11- The Vietnam War\nZuzendaria: Ken Burns\nZergatik ikusi? Lan honen atzean beste izen erraldoi bat dagoelako: Ken Burns. Zinez gomendagarria bere filmografia ikustea, batez ere 2007 urteko “The War”. Kasu honetan, Vietnamgo Gerratearen inguruko eta 10 ataletan banaturiko beste lorpen ikaragarria egitea lortu du.\nZuzendaria: Brett Morgen\nNon ikusi? Oraingoz interneten soilik.\nZergatik ikusi? Jane Goodall naturalista, aktibista eta primatologa ingeles ezagunari buruzko lana. Bere bizia tximinoen jokabidea ikertzen eman du Afrikan. Dokumental honetan, kasu argitaragabeko grabaketa eta artxibo irudiez baliatuz, bere senarrarekin, tximinoekin eta lanarekin zuen erlazioa ikertzen saiatuko dira.\nZuzendaria: Susan Lacy\nZergatik ikusi? Aitortu behar dizuet Spielberg-en lan (ia) guztia maite dudala eta bere zinemarekin batera hazteak eragina izan dezakeela ranking honetan postu hain altuan jarri izana. Baina bere bizitzaren inguruko dokumental honetan azaltzen diren irudi, musika, elkarrizketa eta sekuentziekin hain liluratua geratu naiz…\n8- The Keepers\nZuzendaria: Ryan White\nZergatik ikusi? Zazpi ataletan zehar, Baltimore hiriko moja baten argitugabeko hilketari buruzko lan liluragarria delako. Baina ez hori bakarrik, matrioshka baten moduan, ustezko panpin horren barruan, istorio ilun gehiago azaltzen joango direlako; misterioak misterioen barruan.\n7- City of Ghosts\nZuzendaria: Matthew Heineman\nZergatik ikusi? Urteko dokumental interesgarrienetarikoa delako. Gatazka armatuak dokumentatzeko hiritar kazetaritzaren balioa azaltzen duen lan paregabea.Baina batez ere,hitzak eta irudiak, armak baino boteretsuagoak direla.\n6- Muerte en León\nZuzendaria: Justin Webster\nZergatik ikusi? Isabel Carrasco-ren hilketari buruzko benetako thriller hau, zeharo harrituta utzi nauen lan bikaina iruditu zaidalako.\n5- Lo que la verdad esconde: El caso Asunta\nNon ikusi? Atresplayer\nZergatik ikusi? Hiru atal harrigarrietan zehar, Asunta Basterra Porto umearen hilketari buruzko lan hau, telebista Espainiarrak inoiz egin duen telesail-dokumental onenetarikoa delako. Ezinbestekoa. Ez galdu!\nZuzendariak: Agnès Varda, JR\nZergatik ikusi? Agnès Varda zine zuzendaria eta JR argazkilari-artista grafiko urbanoaren arteko lankidetza hau, road movie zoragarri bat delako, harribitxi bat. Aurten galdu ezin duzuen lan horietako bat, gozamen hutsa.\n3- Muchos hijos, un mono y un castillo\nNon ikusi? Oraingoz zinema aretoetan.\nZergatik ikusi? Dokumental dibertigarri, ero, sinestezin eta surrealista honen protagonista absolutua, karisma harrigarria duen Julita dugu. Abiapuntuaren metxa, betidanik izan dituen hiru ametsei buruz hizketan hasten denean pizten da. Seme-alaba asko, tximu bat eta gaztelu bat. Horra hor umetatik izan dituen hiru ametsak. Sinestezina dirudien arren hirurak bete dira, eta aitzakia hori erabiliz semeetako bati dokumental hau grabatzea bururatu zitzaion: Gustavo Salmerón aktore ezagunari hain zuzen. Eta “aitzakiatzat” diot, hiru desio horiek, ia-ia gutxienekoak direlako kontuan izanik emakume honek (eta familiak) egin eta esaten dituztenak ikusten dituzuenean. Muturrera eramanda, baina emakume honen begietatik, familia horren barruan ikusten ditugun gehiegikeriak eta diru-eralgiketa sinestezin horiek, ondoren paso emango dion porrot horrekin batera, azken urteetako Espainia zer den erakusten digu, ala behintzat erradiografia txiki bat egiteko balio digu. Emakume honen bizipenak, Gerra zibiletik hasi , krisi garairaino pasaz , guzti hori gaztelu batean barruan sartuta.\nZuen intentzio barre egitea bada, hauxe da aurten ikusi behar duzuen lana. Hori bai, umore beltzarekiko sentibera bazara, ez gerturatu. Hiztegian, umore mota honen ondoan, Julitaren argazkia aterako baita hemendik aurrera. Liburu bat erraz idatzi daiteke emakume honek 90 minututan zehar jaurtitzen dituen perlekin. Lehen segundotik, azken uneraino barreari ezin eutsi pasako duzue eta kosta egingo zaizue ikusitakoa sinesten.\nUmoreaz gain, kontuan izan beharreko alderdi garrantzitsuena aipaturiko Julita dugu. Dokumentalaz gozatzeko, zuzenki proportzionala delako berarekiko enpatia maila hasieratik izatea. Une surrealista eta oso beltzen azpian, jakinduria eta ignorantzia zati berdinetan banatzen ditu emakume honek. Txorakeria guztien artean egia berdadero ugari esaten dituelako. Dena den, nik hasieratik konektatu dudan arren, ekoizpenaren erdialdean, ni eta Julita lotzen gintuen ari horietako batzuk eten egin dira. Bai, ez dizuet gezurrik esango, nazka ere sentitu dut, gazteetan falangista zela esaten duenean. Are gehiago, Primo de Rivera diktadoreaz zeharo maitemindua zegoela aitortzen duenean. Egia da 90 minututan denetatik esaten duela eta kontzeptu kontraesankorrak batzuetan, baina inkontzienteki une horretatik aurrera, nire garunak click txiki bat egin du eta nire barreak zuhurragoak izan dira. Kontraesan-surrealista-zoro horren eredua, segidan, diktadorearen gorputzarekin kroketak egiten zituela amesten duela esaten duenean eta amaieran Franco-ren kontrako esaldi batzuk esaten dituela, Errepublika goraipatuz. Pentsa beraz zer nolako errusiar mendi kontrolaezina den Julita.\nDokumental gisa primerakoa iruditu zait. Une batzuetan “Callejeros” saioaren bertsio luzatu bat dirudien arren, grabaturiko moduagatik eta batez ere material guzti horrekin egindako muntaiarengatik, lan maitagarri/gorrotogarri batean bilakatzen dute. 2017ko ezinbesteko lan horietakoa, zoroa, freskoa, arina eta batez ere oso dibertigarria. Julita, urteko pertsonaia gisa ere proposatuko nuke. Dokumental onenaren irabazlea izan zen aurtengo Karlovy Varyn.\n2- Blue Planet II\nZuzendaria: David Attenborough\nNon ikusi? Interneten eta DVD/Bluray merkatuan salgai duzue.\nZergatik ikusi? Planet Earth II dokumentalaren kasuan bezala, ez pentsa animaliatxoen beste dokumental hutsal bat ikusiko duzuenik. 4 urte, 64 herrialde eta 320 kokaleku desberdin baina gehiagotan grabaturiko ekoizpen honetako hainbat uneetan, zinemaren lurrina usainduko baituzue. Zergatik? UHD formatu ikusgarrian grabaturiko lan hau, animaliak aurkezterako orduan, plano harrigarriz hornitua dagoelako, Hollywood-eko filmetako protagonistak balira bezala, akzio sekuentzia sinestezinetan murgiltzen dituzten bitartean. Muntaia perfektu batek, ikaragarri laguntzen duelako, ekoizpen oso entretenigarri batean bilakatuz. Xehetasun guztiak azken muturreraino zainduak daudelako azken finean.\n1- Jim and Andy\nZergatik ikusi? Ohar garrantzitsua: dokumental hau gozatzen jakiteko, Jim Carrey gustuko izatea zuzenki proportzionala iruditzen zait, gorrotatzaileen taldean kokatzen bazarete beraz, hobe ez gerturatzea (ala bai). 1999 urteko Man on the Moon filmean Carrey bera, Andy Kaufman-en paperean nola murgildu zen erakusten digun lan harrigarria dugu hau. Sakontasun psikologiko ikaragarria duen lana iruditu zait, bizitza lezio bat, istorio sinestezin bat.\nManu | 2018 otsailak 27 at 12:43\nEskerrik asko Gaizka hori dena partekatzeagatik. Sekulako dokumentalak bildu dituzu seguraski eta ia beti bezala gogo onez behatuko ditut. Gauza bera gainerakoari begira (filmak…)\nOngi izan eta segi horrela blog bikain honetan.\nGaizka_Izagirre | 2018 otsailak 28 at 14:31\neskerrik asko zuri bene-benetan! besarkada bat


Zergen lege proiektuan akordioa lortu, eta EH Bildu abstenitu egingo da | Ekonomia | Berria\nZergen lege proiektuan akordioa lortu, eta EH Bildu abstenitu egingo da\nNafarroako Gobernuak sei konpromiso hartu ditu: sozietate zergan hobari eta kenkariak aztertuko ditu, eta zerga kredituak mugatuko ditu\nEH BIlduko Bakartxo Ruiz eta Adolfo Araiz, atzo, Nafarroako Parlamentuan. IÑIGO URIZ / FOKU Tamaina handiagoan ikusi\n2019ko abenduak 14 - Iruñea\nOsteguneko saioan Navarra Sumaren osoko zuzenketak atzera bota ondotik, Nafarroako Gobernuak bideratuak ditu zergen inguruko hiru lege proiektuak. Atzo, Parlamentuko batzordean, zatikako zuzenketen eztabaidari ekin zioten taldeek, eta, bertan, EH Bilduko Adolfo Araizek iragarri zuen «gutxieneko akordioa» erdietsi dutela gobernuarekin. Koalizio abertzalea abstenitu egingo da zerga neurrien proiektuan, eta bide emango dio amatasun laguntzen kenkarien egitasmoari. Era berean, gobernuak «sei konpromiso» hartu ditu: besteak beste, sozietate zergen kenkariak aztertuko ditu.\nNafarroako Gobernuak hiru lege proiektu aurkeztu ditu. Proiektu nagusia da hainbat zerga aldatzeko proposamena —tartean, errenta zergan %2ko deflaktazioa, inflazioaren eragina leuntzeko asmoz—. Bigarrenean, berriz, 2015etik 2018rako amatasun laguntzen gainean kenkariak ezarri nahi dituzte. Azkenik, ondare zergan, enpresa partaidetzak eta ondasunak zergapetzeari uztea proposatu du.\nAmatasun laguntzen gaineko kenkariei dagokienez, koalizio abertzaleak ez du erabaki zer bozkatuko duen, baina abstentzioaren edo aldeko botoaren bidez egitasmoa onartzea ahalbidetuko du, edonola ere. Enpresen ondasun eta partaidetzen proiektuari dagokionez, kontrako botoa emango du, Ezkerraren moduan. Hala ere, kasu honetan, lege proiektua aurrera ateratzeko giltza Navarra Sumak du.\nAkordioari begira, EH Bilduk sozietate zergari erreparatu nahi izan dio batik bat. 2008tik 2018ra bitartean, bilketak nabarmen egin du behera, 418 milioi eurotik 193 milioi eurora. Horrekin batera, aurtengo aurrekontuetan aurreikusita dago enpresek 121,7 milioi euroko pizgarriak izango dituztela. Egoera hori ikusita, Nafarroako Gobernua prest azaldu da kenkari, hobari eta laguntza horiek aztertzeko. Gainera, zerga kredituak jasotzeko baldintzak mugatzeko konpromisoa hartu du. Izan ere, zerga kredituen diruaren itzulketa atzeratuz joan dira enpresak —erreminta horren bidez, krisi garaietako galerak konpentsa ditzakete—. Ondorioz, urteotan irabaziak handitu badira ere, oinarri likidagarri negatiboak ugaritu egin dira. eta bilketa jaitsi egin da. Araizek zehaztu du egin nahi duten aldaketak ez diela kalterik eragingo enpresa txikiei.\nBigarrenik, gobernuaren enkarguz, NUPeko ikerketa talde batek itzalpeko ekonomia aztertu du. Lanak errenta zerga aztertu du, baina ez, ordea, sozietate zerga. Orain, gobernuak konpromisoa hartu du enpresen itzalpeko jarduera ere aztertzeko.\nHirugarrenik, zergak moduluka ordaintzeko eta kalkulu objektiboak egiteko modua murriztu nahi dute, apurka. Autonomoen kasuan, arazoak sor ditzake, baina gobernuak konpromisoa hartu du gai hori aztertzeko.\nLaugarrenik, aitorpenak epez kanpo egiteagatik ogasunak ezartzen dituen gainkargak eta isunak aztertuko ditu gobernuak. Halaber, gehien kutsatzen duten jarduerei «zerga berriak» jartzeko aukera ikertuko du. Azkenik, ikusiko dute ea Ogasunak ofizioz joka dezakeen alargun pentsioei eta beste pentsio ez-kontributiboei diru osagarria ordaintzeko. Balizko onuradun batzuek ez dute eskubidea aldarrikatzen, ez dutelako horren berri.


Ezkontza HELL | LE PRÊCHEUR DU RETOUR DU ROI\n2017ko irailaren 23, maitzak 21, 2018 On\ngarrantzia eta premia liburu honen ordez erabaki nuen edizioa, argitalpena eta erabat blogean doan egiteko edukiaren emanda.\ngizateriaren bizitza hori azpimarratzen ditu azken urteotan aurre egingo dut.\nGuztiak ezin dugu ikusi segurtasun eza dela eguneroko jendetzak mundu mailako bihurtu da. Wars, indarkeria, hondamendiak, epidemiak, gosea, balioak, insecurities eta inposatutako zailtasun edo planetaren herri guztien galtzea.\negoera multzo Bad dira ezbehar horiek guztiak eragin dute? nabarmendu dizut zer kontzientziaren iluntasunean da, beraz, denek ulertzen kausalitatea segurtasun arazo horiek guztiak aldi lehendik.\nDagoeneko segur gizateriaren bizitza zer oso laster aldatu du. ziurtasun bat da, eta liburuan ikusiko dugu zer arrazoi eta ondorioak, eta, gainera, zer dira aukerak gizakiarekin eskuragarri.\nEgunero pasatzen, media ametsen mundua eta mundu hobe baten promesa urte etorri. Baina bizitzak ekartzen digu insecurities eta eguneroko miseria aurkituko dugu.\nbook gainerako sartzeko lotura hori zuzentzea izango eskuineko frantsesez blogaren orriko bidez gonbidatzen zaitut. liburuaren web orri itzul ditzakezu itzultzaile Internet Explorer « Crome » edo bestela orrietan batera.


Aurreiritziak: endogamia | Artitz Guggenheim Bilbao\nArtea eta gizartea | Artea eta historia | Artea eta politika | Artearen historia | Eragin artistikoa | Ekonomia | Industrializazioa | Bilbo | Bizkaia\nGezurtatu nahi dudan beste topiko bat zera da, Bilboko elitearen endogamia gaizki ulertuarena. Endogamia modu naturalean gertatzen zen Zazpikaleetako familien artean, gertutasun hutsez, besterik gabe. 12.000 biztanle eskas zituen Bilbo hartan, etxeek izaten zituzten lau solairuetan, ezinbestean maila sozial desberdinak nahasten ziren:\n— gertutasun fisikoko arrazoi begien bistakoengatik;\n— Bizkaian ez zegoelako Antzinako Erregimeneko zatiketarik pribilegiatuen mailaren (noblezia eta apaizak) eta Hirugarren Estatuaren edo herri xehearen artean (nekazariak eta merkatariak edo eskulangileak);\n— XIX. mendean, hiru gerra eta lau kolera-izurri jasan zituztenez, ulertzekoa zelako gizarteak bat egitea zorigaitzaren aurrean.\nHiribilduko gune txikian, XIX. mendearen erdialdera, ezkon harremanak izan ziren arlo sozial desberdinetatik zetozen aberastasunen eta negozioen kontzentrazioa areagotu zuen azpiegitura. Ez dago nobleen edo aristokraten elite bat (ahaide nagusien landako noblezia hori alde batera utzita), jatorrien nahasketa bat baizik, eta horrek eragingo zuen, batetik, jarrera eta portaera irekiagoak, eta, bestetik, askotariko jendearen integrazioa, bere burua alor ekonomikoan eta sozialean sendotzeko eta indartzeko bat eginik. Bilbon gurutzatze asko izan ziren bilbotar burgesia komertzialaren eta landako jauntxoen artean, haiek baitziren nagusi foru aldundietan eta legebiltzarreko ordezkaritzan, eta, halaber, indianoen eta atzerritar herritartuen artean.\nHorregatik esan dezakegu endogamia ez zela bilatua, naturalki gertatzen zela baizik.\n1. Bilboko erroldari errepaso bat eman diezaiokegu eta ikusiko dugu nola etxe berean familia desberdinak bizi diren, azkenean harremanak izango dituztenak, eta ez duela, beraz, zentzurik, esan izan den bezala, hori haietako batzuen kapitalaren status quoa mantentzeko dela esateak, kontrakoa delako, hain zuzen.\n2. Ikusiko dugu nola meategien industriari lotutako familietan, ia beti familia ugariak zirenak, bestalde, pertsonen arteko harremanak gertatzen ziren: bi anaia bi ahizpekin, etab.\n3. Ikusiko dugu nola Batxilergoko Institutuko harremanetan geroztikako erlazioak izaten diren.\n4. Ikusiko dugu nola enpresa beretan leialtasun bat gertatzen den goi mailako enplegatuen artean.\nXIX. mendeko biografietan Tomás de Epalzarekin hasi gara, zeina seme-alabarik gabe hil baitzen. Baina Epalzatarren gainerako ahaideek Bilboko bitartez: Palaciotarrak, de la Quadra-Salcedotarrak, Olabarritarrak, Escuzatarrak, Lerenatarrak, Sagarmínagatarrak; edo erbestean, 1936–39ko Gerra Zibilaren ondoren, Aranzaditarrekin, edo Solanotarrekin, etab. Beste pertsonaia bitxi bat, Luciano de Urízar, merkatarien semea, baina hura ere Gernikako landa nobleziakoa, antzerki enpresaria eta sustatzailea, Julián Gayarre tenorearen adiskidea, zeinak haren hiletan kantatu baitzuen, nor izango eta Luciano Zubiría gorteetako diputatuaren, Luis Zubiría Urizaren (Yanduriko markesa), Mercedes Churrucaren (Motrikuko kondesa) eta Teresa Zubiríaren (Abrako kondesa) aitona zen.\nBestalde, Cosme Zubiría Echeandía (Barakaldo, 1808—Bilbo, 1880), merkatarien eta Bilbon kokatutako itsasontzien kontsignatario familia bateko semea, Prudencia Ybarrarekin ezkondu zen 1844an; emakume hori meategietako negozioen aitalehenaren alaba zen, eta Juan eta Gabriel bere koinatuekin lan egin zuen gero. Haiengandik guztiengandik seme-alaba asko sortu ziren denboran zehar luzatuko zen katean; adibidez, haien semeak Tomás eta Pedro Zubiría Ybarra, edo haren anaia Salustiano eta haren seme Luis, Luciano Urízaren arreba batekin eta alaba batekin ezkonduak, hurrenez hurren. Zubiríatarrak ez ziren bakarrik Ybarra familiarekin eta Urízar familiarekin konektatu, baita ere Churrucatarrekin, Yohntarrekin, MacMahontarrekin, Arana-Ybarratarrekin, etab.\nMartínez de las Rivastarrak; José María aitalehena bi emakume ingelesekin ezkondu zen arren (Cecilie Tracy-Toole, 1847–1879, eta Maria Richardson, 1875–1955), haren bederatzi seme-alabak familia ezagun batzuekin ahaidetuz joan ziren: Aburtotarrak, Amanntarrak, Aranatarrak, Bayotarrak, Bordatarrak, Monasteriotarrak, Ocharantarrak, Olabarríatarrak, Urquijotarrak,…\nFamilia arteko gurutzatze asko zeuden; familia emankor asko egoteaz gainera, Ybarratarrak bezala, seme-alaba gutxiago zituzten familiek, De las Rivas Ubietatarrak, adibidez, beste familia batzuekin nahasiko zituzten azkenean beren ondorengoak: Ocharantarrak, Amanntarrak, Aburtotarrak, Aranatarrak, Bayotarrak, Bordatarrak, Mazastarrak, edo Monasteriotarrak. Estanislao Urquijo, Urquijoko I. markesaren lerroa ere, zeina ezkongai hil baitzen eta bere bi ilobak izendatu baitzituen oinordeko (Juan Manuel Urquijo Urrutia eta Matilde Erice Urquijo, Francisco Cubas madrildar arkitektoarekin ezkondua), Bilboko Zazpikaleetako beste familia batzuekin nahasi zen, besteak beste, Aldamatarrekin, Allendesalazartarrekin, Landechotarrekin, Ybarratarrekin, etab.\nSiderurgiako oligarkia esaten zaion horren abizenetatik ateratzen bagara, gauza bera gertatzen da. Errepara diezaiogun Leonardo Torres Quevedo ingeniari-asmatzailearen familiari: haren aitita Torres-Vildósola Mexikon bizilekua hartutako indianoen (Vildósola, Arteakoa) eta militarren semea eta biloba zen, Urquijotar batekin ezkondu zena. Antonio Cirilo de Vildósola Labayen (1793–1835) Bilboko hiribilduko errejidore bat zen, Luchana nobelan agertu zena, Benito Pérez Galdósen Episodios Nacionales kontakizunetako batean, alegia; beste ahaide bat Emilio Muruaga Vildósola (1830–1909) zen, Espainiako enbaxadorea Mexikon (1875–82), eta gero Anberesen eta Vienan; hirugarren bat Antonio de Vildósola Mier (1829–1893) zen, kazetari ospetsu bat, Ybarra y Mier elkartean partaidetzak zituena eta Eduardo Coste Vildósolaren kidea, zeina baitzegoen Doloresekin ezkondua, Máximo Aguirreren alabarekin, hain zuzen; edo, baita ere, Álvaro Alcalá-Galiano Vildósola (1873–1936) pintorea, Real Aprecioko kondea. Leonardoren iloba, Anita Torres-Quevedo Allsop, José Cabrero y Mons pintorearekin ezkondu zen, Francisco Iturrino pintorearen lagunarekin, alegia. Alde Zaharreko hainbat familia aurkitzen ditugu berriz hemen, jatorri desberdinekoak, ahaidetuak: Torres-Vildósola-Mier-Muruaga-Ybarra-Aguirre.\nAlde Zaharrean bizi zen jende nahasketa bat zen Bilbo, gauza asko elkarrekin jasan zituzten familien nahaste bat: gerretako setioak eta kolera-izurriak. Errepasa ditzagun, 1875eko erroldarekin1, XIX. mendeko Bilbo hartako bi kale desberdin: Posta kalea eta Gurutzeta kalea: ikusiko dugu zer jende bizi zen haietan eta egiaztatuko dugu sistema demografikoa arestian aipatutakoa zela eta erlazio asko auzokideen artean egiten zirela. Ez zegoen mailakako gizarterik egunerokotasunean, komunitate irekien gizarte bat baizik, non lana baitzen bizitzeko estiloa. Ez zegoen soziabilitate esklusibista bat sustatuko zuen klase aristokratiko bat, burgesia maila desberdinak baizik, ahaleginez, kemenez, ilusioz eta grinaz bizi-maila hobeago baten bila. Elite burges horrek itsasoan bainatzeko zaletasuna eta uraren kultura osasun-iturritzat aurkituko zituenean, tranbiak bainuetxeetara eta hondartzara hurbilduko zituen gainerako guztiak2.\nPosta kalea XVI. mendean eratu zen, Santiago eliza Areatzarekin elkartuz, eta Santiago kalea deitu zen. 1821ean estatuaren posta zerbitzua han ezarri zenean hasi zen Posta kalea deitzen. Ia XX. mendea arte zenbaketa basilikan hasi eta Areatzan amaitzen zen (gaur egungoaren alderantziz)3. Kaleak armarridun eraikin-jauregi asko zituen, ahaide nagusienak, hala nola Ampuerotarrena, Allende Salazartarrena (Posta 14 edo Jaspe Etxea, Ereñoko haren harriagatik horrela deitua), Gortázartarrak edo Ampuerotarrak, etxetzar zabalak guztiak eta oso ondo eraikiak. Baina familia horiez gainera, arestian aipatu dudan nahaste hori aurkitzen dugu.\nAreatzatik sartuta, alde batean hotela zegoen eta bestean, berriz, Ampuero etxearen behealdean, Café Suizo y Pastelería, de Matossi y Compañía gozotegia zegoen. 24. zenbakian, Gortazartarren jauregia. 26an, Eduardo de Aznar y Sota ontzigilea bere seme-alabekin eta —ezkondu zen arte— haren lehengusua, gero enpresari handia, Ramón de la Sota. 28. zenbakian Au Monde Elégant denda zegoen, Pacho Gaminderena, eta 30ean, berriz, Ángela de Gortazar Munibe bizi zen, Manuel Gortazaren arreba eta Torres Vildósola ingeniariaren alarguna. 15. zenbakian, Briñasen alarguna, filantropoarena, alegia, Bizkaiko Institutuko katedratiko bi bizilagun zituela: Naverán anaiak. 16an Nicolás Delmasen liburu denda eta inprimategia zegoen; ondoan kabinete fotografiko bat zeukan Alfonso Guiard optikoak, bere zortzi seme-alabekin: bat pintorea izango zen eta bestea, berriz, hiribilduko artxibozaina-historialaria. 13. zenbakian, Palmetarrak eta beren oihal denda, bai eta Zuricaldaytarren txokolate biltegia, eta solairu nagusian, Dolores Chirapozu haren senar Gabriel Lambarrirekin, jabea hura, biak Indietako diruarekin; Chirapozutarrak Busturiako zeramika fabrikaren jabeak ziren eta ahaideak bai Ucelay pintorearenak eta bai Unamunorenak. 11. zenbakian bizi ziren Juan Echevarría la Llana, jabea eta ahaldun nagusia, eta haren emaztea Tomasa de Arriaga, alaba batekin eta hiru neskamerekin; hirugarren solairuan, Manuel María de Gortazar (haren emaztee Susana Mansorekin, zortzi seme-alabekin eta bost morroirekin). 7. eta 8. zenbakietan ezin zen bizi sabaia, paretak eta habeak hondatuta zeudelako bonbardaketaren ondorioz. 10ean, Echevarría-Rotaechetarrak bizi ziren, bi seme-alabekin; enpresari bihurtutako latorrigilearen semea zen Rotaeche.\n4. zenbakian Luis Zubiría Ybarra bizi zen bere familiarekin. Baita ere Sopuertako enkarterritar bat, Kuban aberastu zena, Patricio del Castaño, bere emazte kubatarren eta bere bi seme-alabekin bizi zena: Adela eta Nicolás. 5. zenbakian, Gerrikogin kalearen izkinan, Gastón y Daniela alfonbra eta tapiz denda, eta Adelia Iváñez turroi denda, 1827an Juan Bautista Belaunzaránek 1827an eraikitako eraikinean. 3. zenbakian Zuricalday familia zabala, arestian aipatua: gozogileak.\nJarrai genezake Alde Zahar barneko beste kale batzuetako demografia aztertzen, adibidez, zer jende bizi ote zen Gurutzeta kalean, kale motz batean, alegia. Mutur batean Zamudioko Atariarekin zuen muga, zeina urte haietan Puerta del Sol moduko bat baitzen, Tenderia, Artekale eta Somera hiru kale nagusietarako sarbide gune aktibo bat, alegia. Beste muturrean, kalea Institutuko plaza txikian amaitzen zen, zeina baitzen Bizkaiko Ikastetxearen eta Bizkaiko Institutuaren egoitza, eta hara ematen zuen Iturribide kaleak eta handik ateratzen ziren Mallonako hilerrira eta Begoñako elizara zeramatzaten galtzadak.\n7. zenbakiko lehenengo solairuan Telesforo de Aranzadiren —botanikako katedraduna Bartzelonan eta gero antropologiakoa— gurasoak bizi ziren, eta beheko solairuan kokatuta zegoen gozo-denda bat zeukaten; han bizi ziren, baita ere, Unamuno haren ama alargunarekin, Unamunoren osaba-izenak, eta Moreno Aranzaditarrak ere bai, Athleticeko jokalari ospetsuaren gurasoak, alegia, eta atikoan Antonio María de Lecuona pintorearen estudioa zegoen. Handik ez urrun, Erronda kaleko 16. Zenbakian (harresia inguratzen zuenean), Arriaga musikaria bizi izan zen, Unamuno bera jaio zen eta biziko ziren lau Arruetar pintoreak.\nZazpikaleko eta San Anton elizatik gertuko Erriberako portuko Bilbo hori lekualdatuz joan zen ibaiko beste ertzetik (Abandoko elizatea) Martzanako, Erripako eta Uribitarteko kaietara, eta eskuineko aldetik, berriz, Areatzarantz. XVIII. mendearen hasieran, Areatza horrek ontziak atrakatzeko eta ainguratzeko baldintzen zerbitzua ematen zuen, ontziak San Antoneraino igotzerik ez zutenez.\n1791. urtean eramanak zituzten jadanik Estufako etxea (ontziak bikeztatzeko) eta Iditegia (karga garraiatzeko) Campo Volantinera eta Olabeagara materialak arriskutsuak zirelako; udal egoitzak Campo Volantinera eramatea 235.000 erreal kostatu zen kobrezko txanponetan. Horrela eratu zen San Nikolaseko errebala, Askao-Itxaropen-Sendeja kaleen lerroari jarraituz Ybarras hariztiraino iritsi arte (gaur egun Campo Volantin deitua), San Agustin komentua (eta gaur egun udaletxea) egon zen lekuraino, alegia. Areatzako zelaiak eta ihitegiak espazio eraiki bilakatu ziren, eta itxura berri eta kosmopolita eman zioten, hala, hiribilduari. Juan Iturburu obra-maisuak San Nikolas elizarekin lerrokatutako etxe-ilara berri baten planoak egin zituen; ilara hori Sendejaraino joango zen, non baitzeuden Bilbo Begoñatik bereizten zuten harrizko bolardoak. Horrela jaio ziren Estufa kalea, aurretik, (lehen Areatzetako pasealekua eta 1900. urteaz gero Epalzaren Alarguna kalea) eta Itxaropena, atzetik, 1790ean.\nNor bizi zen kale berri eta ibaiko aireari Zazpikaleak baino irekiago horretan? Ikusiko dugu nahaste soziala lehengo bera zela. 1879ko erroldaren arabera, Ventura Gómez de la Torreren jauregia zen lehenengo etxea, zeinak 17903an San Nikolas eliza eta Udaletxe ondoko lurrak erosi baitzituen; hor egin zen 1840an Jorge de Sarachagak errusiar printzesa batekin izan zuen semearen bataioa.\n2. zenbakian bizi ziren alkate ohi bat , Joaquín de la Quintana; abokatu bat, Lázaro Careaga; Berangoko bi errentadun, Pedro Aguirre eta Pedro Icaza; eta laugarren solairuan, Hoffmeyer ingeniaria, Lucía Arisquetarekin ezkondua eta hiru alaba zituena. Atzerritarrek goiko solairuak aukeratu zituzten: hurrengo zenbakiko laugarren solairuan Hilario Lund Know biziko zen, bakailao eta egur salerosketan aritua, eta 4. zenbakiko hirugarren solairuan, berriz, Teodoro Seebold Bruckmann ingeniari alemana bizi zen. Bosgarren solairuan, txapitelean, Pedro Abásolo izeneko zurgin bat, bere emaztearekin eta semearekin, neskame batekin eta bi zurgin aprendizekin. Ikusten dugu, beraz, eraikin berean alkate ohiak, ingeniariak, enpresariak, merkatariak eta zurginak daudela.\nKale bereko 3. zenbakian Juan Olabarri Aldamaren (1788–1863) alarguna bizi zen; merkatari hura lehenik Epalzatar batekin ezkondu zen eta gero Magdalena Massino Lerarekin (1811n jaioa), zeina baitzen Bilbon bizilekua hartutako italiar merkatari batzuen alaba. Alargun hori bere semearekin bizi zen, zeina baitzen enpresa-kapitain handi horietako bat, José María (1849–1924) eta haren emaztearekin, Manuela Zubiría Ybarra, eta urtebeteko alaba batekin; han bizi ziren, baita ere, Magdalenaren ahizpak, Lucía eta Juana, bi neskame eta inude bat4.\nEstufa kaleko 5. zenbakian, lehenengo solairuan, Eguillortarrak bizi ziren, haiek ere Indietako diruekin aberastuak; laugarren solairuan, Ángel del Palacio bizi zen, Gordexolakoa, alarguna, bere sei seme-alabekin (Cosme, 1858an jaioa, probintziako diputatua izan zen eta indar handia eman zien bere aitak sortutako Arabako Errioxako Palacio bodegei), saltzaile batekin eta hiru neskamerekin, eta lehengusu arkitektoarekin, Alberto de Palacio, gero Zubi Esekiaren eragilea izan zena.\n6. zenbakian Ganatarrak bizi ziren, Saturnino, alarguna, Tomás Ganaren semea, merkataria eta itsasgizona, frantsestua, Boluntarioen Milizia Nazionaleko komandantea izana eta Bilboko bigarren alkatea 1812ko abendutik 1815 urtea arte. 1820an ontzi alfereza zen, 1821ean Bilboko Behin Behineko Gerra Batzordeko kidea izan zen eta 1823an, berriz, Bilboko alkatea. Saturnino bere seme ingeniariarekin bizi zen, Enrique de Gana Suárez, zeinak 1892an Tubos Forjados fabrika sortuko baitzuen Olabarri bizilagunarekin batera. Eta haien gainean Lino Arisqueta Achúcarroren alarguna bizi zen, zeinak negozioak egin baitzituen Mexikon (jabea zen, hiru seme-alabekin eta hiru morroirekin).\n7 eta 8 zenbakietan, bi eraikinetako bigarren solairuan, González de Careagatarrak bizi ziren; aita, Miguel, 1830eko maiatzaren 3an jaio zen Lanestosan eta dirutu egin zen Mexikon. Evelina Bishopekin bigarren aldiz ezkondua, bere amaginarrebarekin eta sei seme-alabekin eta bost neskamerekin bizi zen; neskameetariko batzuk frantsesak ziren.\nHaren semeetako bat, Enrique (1872–1936) Athleticeko lehendakaria izan zen 1903tik 1906ra, eta garai hartako nabigatzailerik onenetako bat zen eta Alfonso XIII.a erregearen finantza aholkularia. Enrique hori, Pedro, Cadaguako kondearen eta Adolfo Careaga Urquijo, 1937an erailaren osaba zen. 14. zenbakian (Zabálburutarrak zituen jabe) Juan José Araquistain eta Salustiano Zubiríaren familiak bizi ziren; bigarren solairuan, Orueta bizi zen, udal arkitektoa, eta Ramiro de Orbegozo itsas artekaria; goian, Orbegozo Lequericatarrak, eta laugarrenean, Rochelttarrak eta Palmetarrak, atzerriko bi familia, baina jadanik zeharo bilbotartuak.\nEndogamia esan izan zaion horren beste giltzarri bat Bizkaiko Institutuko ikasleen arteko laguntasun harremanak ziren edo Urduñako jesuiten barnetegian zeudenenen artekoak, edo XX. mendean jadanik, Lekarozko Nuestra Señora del Buen Consejo Ikastegian sortu zirenak, fraide kaputxinoek 1888an Baztanen sortutako barnetegian, alegia5.\nUrduñako jesuitetan batera aritu ziren Ramón de Basterra poeta eta diplomazialaria eta Estanislao María de Aguirre, eta elkarri lagundu zioten idazle gisa. Sabino Arana politikariak bere ideia nazionalistetan leial jarraituko zioten beste batzuekin batera ikasi zuen han: Gregorio Ibarreche (PNVko lehenengo alkatea), Alfredo Acebal y Gordon (Balmasedakoa), Euskalduna frontoiaren arkitektoa 1895ean eta Periko Chalbaud, Sociedad Española de la Dinamita enpresako ingeniaria eta ahaldun nagusia izango zena, eta zeinak Luis Chalbaud bere anaia jesuitarekin Deustuko Unibertsitate Komertzialak martxan jarri zuen Fundación Vizcaína Aguirreko patronatuko kide izango zena. Lekarozen, berriz, batxilergo eta merkataritza ikasketak 1898an hasi ziren, eta bizkaitar askok ikasiko zuten han, bai eta harremanak egin haien artean, erbestean ere iraungo zutenak.\nHarremanik sendoenak Bizkaiko Institutuan ezarri ziren; ikastetxe hura 1846an sortu zen, eta Bizkaiko Aldundiaren mende zegoen. Cosme Echevarrietak Bernabé Larrínaga, udal sendagilearen semea, ezagutu zuen institutuan eta Echevarrieta y Larrínaga (1884) meategiak ustiatzeko enpresa sortuko zuen harekin, hitzezko tratuz errentan zeukatena. Bernabé hil zenean, haren seme Isidorok Horacioren esku utziko zituen haren negozio guztiak; Horazio Cosmeren semea zen, eta kontraturik egin behar izan gabe utzi zizkion. Víctor Chávarrik Bizkaiko Institutuan ikasi zuen eta ikaskide izan zituen han, bere anaia Benignoz gainera —Víctorengandik sekula bereizten ez zena— Ramón de la Sota, Tomás de Zubiría, Ángel eta Manuel Allende Salazar, eta José Tartiere, beste ingeniari bat, gero Santa Barbara de Lugonesko markesa izango zena dinamitarekin egindako esperientziengatik. Madrileko politikan ezaguna izan zen Chávarriren hitzaldien eta mintzaldien laburra eta, baita ere, Allende-Salazarek esaldiak ez bukatzeko zuen modua. Pedro Eguilloren (1877–1937) ikaskideak izan ziren Camiña anaiak, bata arkitekoa, Raimundu Berazaz eta Leonardo Rucabadoz gainera, horiek ere arkitektoak, Gabriel Ybarra eta Teófilo Guiard. Adolfo Guiardek izen txikigarriz deitzen ziotela esaten zuten, Pedrito, katalejua alderantziz jarrita begiratzen ziotelako. Hango ikaslea izan zen, baita ere, José Félix de Lequerica, Atzerriko Ministroa Francorekin eta Pedro Guimón eta Tomás Bilbao arkitektoen ikaskidea.\nEnpresa taldeak ere elkarren arteko erlazio profesional eta konfiantzazkoen beste adibide bat izan ziren. Ia enpresa-kapitain horiek guztiek zuzendaritza talde oso elkartuak eratu zituzten, sarritan ideia politikoetan bat ez etorri arren. Pertsonen arteko erlazioak eta laneko erlazioak ideia politikoen gainetik zeuden. Echevarrietak pertsona beren esku utzi zuen hamarraldi askoan bere negozioen egunerokoa: José Madaleno Zárraga bere koinatua, Juan Antonio Aldecoa Arias itsas ingeniaria eta Luis Aranguren, gerora Mexikora erbesteratuko zena6. Negozioen ardura hartzerakoan, bera leiala izan zitzaion bere aitaren ahaldunei: Miguel Iturrino Aguirrebeña ingeniariari, Vicente Salvidegoitia ontzi kapitainari, Miguel Iturrino Aguirrebeña ingeniariari, edo Gaspar Leguina ontzien artekari interprete eta zamatzeko tokien eraikitzaileari (haren ideia errepublikanoekin bat egiten zuen bakarra)7, edo Manuel Unzurrunzaga eta Gumersindo de Azcárate abokatuei. Ramón de la Sotaren kasuan gauza bera gertatu zen: Eduardo Landeta y Aburto (1867–1957) bere lehengusua izan zen bere eskuineko eskua, Eduardo Landeta artistaren aita zena, baina era berean lan egin zuten harekin Ignacio Rotaechek, Domingo Epalzak, etab.\nEndogamia enpresariala ez zen ezkontza bidezkoa bakarrik izan, baita adiskidetasunezko harremanena ere, ideia politikoetatik harago. Cosme Echevarrieta errepublikanoa Bernabé Larrínaga, udaleko sendagilearen adiskide mina zen; Bernabé Aburtotar batekin ezkonduta zegoen, Ramón de la Sota nazionalistaren emaztearen izebarekin, alegia. Itsas enpresak elkarren lehian ari baziren ere, atzerrian lehiatu behar zirenean, ordea, elkar hartzen zuten aukera komunak bilatzeko.\nBatzuetan familia harreman horiek zubi gisa balio izan zuten desadostasun politikoetan. Victor Chávarri berandu sartu zen politikan, eta, bereziki, bere interes enpresarialak defendatzeko, “diputatu profesionalek” defendatzen ez zituztela esaten zuelako. Baina politika familian zegoen: haren aita zinegotzia izan zen Portugaleten, haren aitona Batzar Nagusietako kidea, eta haren osaba eta tutorea, Benigno de Salazar, berriz, Ahaldun Nagusia eta gero Bizkaiko Aldundiko lehendakaria izan zen 1880tik 1884ra bitartean. Haren aitaginarreba, Atanasio Anduiza, berriz, Alzola buru zuen Batzorde Liberaleko kidea izan zen 1884an, eta batzorde horretako idazkaria zen berebat Manuel Goyarrola, bere anaia Benignoren emaztearen osaba, Aldecoa Goyarrolatar batekin ezkonduta zegoena. Gainera, Benignoren alaba bat Álvaro Alcalá Galianorekin ezkondu zen, eta Víctoren alaba bat José María Olabarri Massinorekin, eta haien semea, Víctor, Trianoko markesa 1920an, Povedatar batekin. Aldez aurretik, bien arreba, Dolores, José María Lizana, Casa Torreko markesarekin ezkondu zen. Hemen ikusten dira baita ere Portugaleteko eta Bilboko familien arteko erlazioak: Chávarri–Salazar–Aldecoa–Anduiza–Goyarrola–Olabarri–Alcalá-Galiano–Poveda–De la Sota–Arteche–Zubiría–Villabaso. Hau da, denbora gutxin, bi belaunalditan hamabi abizen nahasi ziren, eta gero bir-konbinatu egingo ziren. Baina horrek ez zuen zerikusirik interes ekonomikoetan oinarrituriko oligarkia batekin, aitzitik, hiriak ez zuen gehiagorako ematen; horregatik integratu ziren hain azkar mende hasierako atzerritar merkatari haiek guztiak.\nLabirinto genealogikoa korapilatu egin zen XX. mende amaierarekin, non abizen batzuk antzekoak baitziren, baina ez zuten jatorri bera. Adibidez, konpara ditzagun Urquijo abizeneko bi dirudun familia handi: Adolfo Gabriel de Urquijo Ybarra (Urquijoko konde pontifikala 1907an) eta Estanislao de Urquijo Ussía, Urquijoko hirugarren markesa.\nAdolfo Gabriel de Urquijo Ybarra (1866–1933) Bilbon jaio zen; hona haren neba-arrebak: Luisa (Aingeru Zaindarien kongregazioko ama nagusia), Julio (euskararen alorrean garrantzi handia izan zuena) eta José María (abokatua eta propagandista katolikoa, 1901ean La Gaceta del Norte egunkaria sortu zuena, eta 1936an fusilatua). Urquijoren aita ez zetorren Laudioko markesaren lerrotik, aitzitik, hiribilduko eskribaua eta notarioa zen, meategietako Ybarra batekin ezkondua. Adolfo Gabriel, berriz, Mariarekin ezkondu zen, José Martínez de las Rivas enpresari siderurgikoaren alaba nagusiarekin; Rivas hori Francisco Martínez de las Rivas, Mudelako markesaren iloba propioa zen.\nEstanislao de Urquijo Ussía (1872–1948,), berriz, Urquijoko hirugarren markesa, Madrilen jaioa, Espainiako Handia 1918. urteaz gero, Pilar Landecho Allende-Salazar gernikarrarekin (1877–1939) ezkondu zen 1898an. Estanislao Banco Urquijoko eta Compañía Telefónica Nacional de Españako zuzendaria izan zen (lehendakaria izango zen 1924tik 1944ra); senar-emazteak Madrilen eta Laudioko Lamuza jauregiaren artean bizi ziren, non festak egiten baitzituzten pertsonaia bikainekin, nola diren Sorolla pintorea, Terán piano-jotzailea, Costa biolin-jotzailea, eta hara joaten ziren Alfonso XIII.a eta Victoria Eugenia errege-erregina, urte batzuk lehenago Zabalburuko etxera joanak ziren bezala Bilbora etortzen zirenean. Diputatua izan zen Amurriotik legealdi askotan eta sekula ez zuen ez kargu politikorik ez ezein ministeriorik bere borondatez izan. Adolfok ez zuen seme-alabarik izan eta bere jenio txarragatik eta bere intriga politikoengatik ezaguna izan zen; Estanislaok, berriz, hamabost seme-alaba izan zituen eta bere festengatik izan zen ezaguna. Biak bihotzeko gaixotasunez hil ziren beren landa-etxeetan, bata Churruca-enean, Ategorrietan, eta bestea, berriz, Lamuzako jauregian, Laudion.\nEndogamia, beraz, naturalki gertatu zen Zazpikaleetara mugatutako hiribildu hartan. Ez zen familia barruan hartutako ondarea eta boterea gordetzeko bitarteko bat, ezkontza bidez atxikia geratzeko moduan. Portaera horrek ez zion aldez aurretik ezarritako ez estrategia bati ez politika bati erantzun, aitzitik, naturaltasun baten fruitua izan zen; hala, Mungiatik zetozen Orbegozotarrak, Bilbon bizilekua hartzean Jugotarrekin, Lequericatarrekin, Zubiríatarrekin eta Mazastarrekin (Sánchez-Mazas) elkartu ziren. Klase sozial batzuek besteekin bat egin zuten. Desberdin samarra izango zen endogamia Negurin Gerra Zibilaren ondoren, denborak aurrera egin ahala jarduera hori gero eta gehiago hedatu baitzen, harik eta zirkulu familiar bat eratu zuen arte, zirkulu neurri batean itxia, alegia, bere idiosinkrasia propioa zuena.\nErroldei eta haien datuei buruz badaude haien berri ematen duten blog bikainak, Estornes Lasarena, besteak beste. [itzuli]\nBadakigu ezen 1898. urtean zehar Bilbo-Areeta tranbia elektrikoak 1.700.000 lagun garraiatu zituela. [itzuli]\nPostazko harremana ezinbestekoa izan zen Bilbo bezalako hiri komertzial batean; Kontsulatuak eta Kontratatzio Etxeak beren posta eta mezulari zerbitzu propioa ezartzeko pribilegioa izan zuten; gutunak San Anton parrokiari atxikitako eraikin batean uzten ziren eta Bilboko Postari Nagusiak eta Postetako Maisuak kontrolatzen zuen, zeina 1577an Íñigo de Aperribay baitzen, 1648an Pedro Ibáñez de la Rentería eta 1691an, berriz, Juan Barrenechea. 1716an Felipe V.ak agindu zuen posta zerbitzua estatuaren erantzukizuna eta administrazioa izan zedila aurrerantzean eta esku pribatuetan egoteari utz ziezaiola, eta Posta eta Zamariak sortu zuen. 1762an lehenengo postontziak ipini ziren, 1756an postarien kidegoa eratu zen eta 1850ean zigilua erabili zen “aldez aurretiko ordainketa” gisa; 1855ean telegrafoa sartu zen eta 1884an, berriz, telefono zerbitzu publikoa. Bilbon, zerbitzuaren lehenengo bulegoa 1821ekoa zen. César Estornesen blogean emandako informazio ordainezinei jarraitzen diet hemen https://memoriasclubdeportivodebilbao. blogspot.com/2017/04/los-vecinos-de-la-calle-la-estufapadron.html).\nBadaude beste blog garrantzitsu batzuk Getxoz, Portugaletez edo Santurtziz, non ez baita berez historia egiten, baina era guztietako materialak hurbiltzen dizkiote irakurleari, oso material interesgarriak, alegia, nahiz batzuetan aurreiritziren bat suertatzen den tartean: https://memoriasclubdeportivodebilbao. blogspot.com/2017/04/los-vecinos-de-la-calle-la-estufapadron.html; http://mareometro.blogspot.com/2015/11/conferencia-de-goio-banales-en.html; http://bibliotecadigitalportugaluja. blogspot.com/p/contacto.html [itzuli]\nBestalde, Olabarri Massinok bazuen aitaren aldetik amona bat Aldanatarra zena, bere aitaren lehenengo emaztea Epalzatar bat izan arren. Manuela Zubiría e Ybarrarekin ezkondu zen (1855–1921), Cosme Zubiría Echeandíaren eta Prudencia Ybarra y Gutiérrez de Cabiedesen alabarekin, alegia, eta bildu zituen, hala, meategi gehien zituzten familietatik bi, eta bost seme-alaba izan zituzten: María (1878–1964), Magdalena (1882–1969), Julio de Arteche Villavaso, Artecheko kondearekin ezkondua; José María (1891–1947), María de los Ángeles Chávarri Anduizarekin ezkondua —Víctor Chávarriren eta Soledad Anduizaren alaba— 1891ko azaroaren 11n Bilbon, Arbolantxa kaleko 12. zenbakian; Tomás, zeina ezkongabe geratu baitzen; eta Luis María, Begoña de la Sota Aburtorekin ezkondua, Ramón de la Sotaren eta Catalina de Aburtoren alabarekin, hain zuzen. [itzuli]\nBatxilergo eta Merkataritza ikasketak 1898an hasi ziren. Hortik igaro ziren Ucelay pintorea, Jorge Oteiza eskultorea, Nicanor Zabaleta harpa-jotzailea, Jesús María de Leizaola, 1979 arte erbesteko Euskal Gobernuaren lehendakaria zena, edo Alfonso Marqués de Portago kirolaria. Kaputxinoak izan ziren Hilario Olazarán, Dámaso de Elizondo, José Antonio Donostia eta Jorge Riezu musikariak, eta hor bisitatu zituen 1927an Maurice Ravelek. 1916 arte George Washingtonen, Estatu Batuetako lehendabiziko lehendakari konstituzionalaren erretratua egon zen hor, Charles Eilson Pealek pintatua. [itzuli]\nGonzalo Dúo, “Las memorias del racionalista Luis Aranguren, entre las trascendentes de Unamuno y las divertidas de Orueta”, Bidebarrieta: Revista de humanidades y ciencias sociales de Bilbao, 19. zk., 2008, 203–22. or. [itzuli]\nGaspar Leguina kazetaria ere izan zen. Irurac-Bat egunkariko zuzendaria izan zen 1879ko azarotik 1881eko abendura, Cosme Echevarrietarekin batera erosi baitzuen, Federico Solaeguiren laguntza finantzarioarekin egunkari demokratiko bihurtzeko. 1881eko abenduaren 10ean El Norte egunkaria sortu zuen, Martínez de las Rivasen eta Aburtoren laguntza ekonomikoari esker, eta haren zuzendaria izan zen baita ere 1890ean egunkaria desagertu zen arte. Horaciok bakarrik izan zituen arazoak Julián Olaverekin, zeinak Cosmerekin lan egin baitzuen 1867–80an eta berriz ere 1895ean. [itzuli]


Zuberoako etxalde bateko 2.800 oilo hil dituzte salmonellagatik | Economía | Naiz\nGarindaineko Goienetxea etxaldeko 2.800 oilo hil ditu gaur goizean Pirinio Atlantikoetako Departamenduko zuzendaritzak. Hamabostero egiten dituzten azterketetan salmonella aurkitu ostean jaso zuten hegaztiak hiltzeko agindua. Oraindik ez dakite infekzioaren sorburua non dagoen.\nHaritz Larrañaga|15/11/2019 Actualizada:\nOlivier Latchere, Garindaineko oilasko-hazlea. © DR\nUrriaren 29ko analisien emaitzek positibo eman zuten salmonellan. Goienetxea etxaldeko abeltzainek ezin zuten sinetsi hura posible zenik eta bigarren azterketa bat egiteko eskatu zioten osasun ikuskaritzari. Ordea, bigarren azterketen emaitzek ere salmonellan positibo eman zuten, eta azaroaren 8an produkzioa eteteko agindua eman zien prefetak.\n«1.400 oiloko bi multzo genituen, talde batekoek positibo eman zuten eta besteek negatibo eman zuten, eta horrela, negatibo eman zutenekin azaroaren 8 arte lan egiten utzi ziguten eta, normala den bezala, positibo eman zutenen arrautzak blokeatu zituzten», azaldu dio Olivier Latchere abeltzainak Mediabask atariari.\nAzaroaren 8an ezarri zieten arrautzak saltzeko debekua eta oilo guztiak hil behar zituztela jakinarazi zien prefeturak. «Patogenoa ez den salmonella kasu bat da gurea, oiloak sano dira, arrautzak ez dira kutsatuak, baina legeak honela egin behar dela esaten du», azaldu du Latcherek. Ondorioz, orain arte bildutako arrautzak sal ditzakete, baina aurrera begira, «guretzat amaitu da», azaldu du oilasko-hazleak.\nIzan ere, «infekzioa nondik datorren ez dakigun bitartean, ez ditugu gure indar eta energia guztiak horretan jarriko, berriz ere gauza bera gertatzeko arriskua baitago», ohartarazi du Latcherek. Galerei aurre egiteko, jada traktorea eta auto partikularra salgai jarri dituzte, eta beste nonbait lan egin beharko dutela iragarri dute.\nOilasko-hazleen iritziz, «arazo nagusia ez da konpontzen etxaldeak ixten, inor ez da mugitzen salmonella nondik datorren aztertzeko, eta hain justu, horra bideratu behar da, hor baita arazoaren muina». Horregatik, infekzio iturri izan daitezkeen eremuetan azterketak egiteko eskaria egin dute sindikatuekin batera.


Txistorra erretzen Belgikako Lendelede herrian egin zen txitxiburduntzian (argazkiak Kasper Berlamont/ Manu Behaeghe)\nLendelede, Belgika. Iragan larunbatean, azaroaren 19an, Belgikako Lendelede herriak kultur topaketa oso berezi bat izan zuen: euskal Txitxiburduntzi bat. Izena bera zaila egiten zaie belgiar hiztunei, baina izpiritua antza belgiar ohiturekin bat dator; izan ere deialdiak arrakasta nabarmena izan zuen antolatzaileen esanetan.\n"Zorte handia izan genuen eguraldiarekin. Ostiralean sekulako eurijasa bota zuen, eta igandean erauntsia, baina larunbatean ateri izan zen", azaldu dio EuskalKultura.com-i Manu Behaeghe, ekitaldiaren antolatzaile Karien emaztearekin batera. Manuk euskal jatorria du eta euskal kulturan murgiltzen hasi da azken urteotan. Festaren helburua Olabe baserria berritzeko dirua biltzea zen, etxea kultur topagune bilakatzeko.\nFestaren ardatza txitxiburduntziaren tradizioa izan zen: hau da, suaren inguruan bildu eta txerriboda edo txerri-hilketaren produktuak erretzea, esaterako txorizoa, txistorra... "Arratsaldeko seietatik aurrera, gazte zein nagusi, suaren ingurura bildu eta txorizoak erretzen. Batzuk kiskali egin zituzten, baina, tira, denek probatu ahal izan zuten txistorra eta txorizoaren zaporea, hemengo gehienentzako ezezaguna. Txakolina ere oso gustura hartu zuten, hustu genituen botilak ikusi baino eztago!", azaldu du Manuk.\nBeranduago, giroa hoztu zenean, festa barrukaldera pasa zen eta han "Ocho apellidos vascos" filmaren emanaldia eskaini zuten. Euskal musika izan zen ondoren, afalostea animatzeko.\nGaueko 21:30tan Bruselako Euskal Etxeko Txalaparta abesbatzak kantaldia eskaini zuen. "Abesti klasikoak abestu zituzten, esaterako "Bagare", "Agur Xiberua" eta "Hegoak". Azken hau entzuleei erakutsi zieten, eta emanaldia amaitu eta ordu askora, jendeak jarraitzen zuen abestia kantatzen", agertu du Manuk.\nEguneko anekdota korua berandu heldu zela izan zen, bidean gurpila zulatu zutelako. Baina behin festara heldu eta kantatu ostean, sorpresa galanta izan zuten. Manuk telefono bidez bideo-konferentzia egin zuen Olabe baserriaren proiektuaren sustatzailearekin, Joseba Attardekin eta telefonoa koruekoei pasa zienean, kantarietako batek Joseba ezagutu zuen bere ere elorriotarra zelako! Txikia da mundua, gero!\nFesta goizaldeko ordu txikitan amaitu zen, giro ederrarekin eta helburua beteta gainera: 750 euro bildu ziren eta diru hori Olabe proiektuari emango zaio dohaintzan, baserria kultur topagune bilakatzeko ametsan betetzen laguntzeko.\nOlaberi buruzko informazio gehiago, gure aurreko artikulu honetan Joseba Attard, Bedaronako Olabe baserria biziberritu nahi duen diseintzaile, surfista eta artile-moztailde euskal ingelesa.\nBelgika Txitxiburduntzi 2016


Colegio Santa Mar�a Ikastetxea. Marianistas Vitoria-Gasteiz. Hezkuntza eskaintza\nSanta Maria Ikastetxeak (Marianistak) heziketa eskaintza osoa egiten du, 3 urtetatik 18ra, arabar gizarteko familientzat. Etengabe Euskadik eskaintzen duen testuinguruan eta gure gizarteak bereak dituen beharretan kokatuz eredu eleanitza proposatzen du: gaztelania, euskara, ingelesa eta frantsesa. Ikastetxearen Hizkuntza Proiektuak ikasleen adin eta beharretara egokitutako metodologia egokia proposatzen du gaitasun linguistiko egokia lortzeko bidean aurrera pausuak emateko.\nUmea ikastetxearen egituran txertatzen da haren psikomotrizitate eta autonomia garatuz. Euskarazko murgiltzearen bidez Haur Hezkuntzako umeek hizkuntza bien: gaztelania eta euskara ikaste prozesua modu logiko batean burutzea lortzen da. Ingelesarekiko kontaktuak, lau urtetik aurrera ematen dena, haien ondorengo prozesurako prestatzen ditu.\nOndorengo etapatarako trebatuko dituzten lan ohitura eta erantzukizun pertsonalak garatzen hasten dira. Linguistikoki Lehen Hezkuntzako 3. Mailan ikasgai bat ematen da ingelesez, eta ezagutza arloak hizkuntza honetan garatzea 2. zikloan. Oso kontu handiz hartzen da gaztelania zein euskararen garapena.\nHezkuntza Premia Berezietarako gela\nHezkuntza Premia Bereziak dauzkaten umeei arreta pertsonalizatua eta kalitate handikoa eskaintzen zaie Haur, Lehen eta Bigarren Hezkuntzan.\nHezkuntza etengabeko laguntza prozesu moduan ulertzen dugu, ikasleek bere bizitza pertsonal eta profesionalaren jabe izateko beharrezkoak dituzten konpetentzi eta trebetasunak gara ditzaten.\nEleaniztasuna: Euskara, gaztelania eta ingelera tresna hizkuntzez aparte, hautazkoetan frantsesa eta mandarin-txinera.\nIkastetxe ondoko munduaren agerpenak prestakuntza akademikoak intentsitate handia hartzea eragiten du, beti ere giza eta kristau prestakuntza alde batera utzi gabe. Arreta handia ematen zaio etorkizuneko orientazio profesionalari.\nOrientazio Departamentuak oso arreta zaindua eskaintzen du ikasle eta gurasoentzat ikastetxeko etapa guztietan lan, ikerketa eta elkarrizketa pertsonalen bidez.\nAdin guztietan heziketa estetikoak duen garrantziaz jabeturik, Musika Eskola oso osagarri bikaina da gure ikasleen formazio integralerako: musika hizkuntza taldeak, aurre-eskolania, eskolania eta prozesua errazten duen instrumentu gama zabala.\nReserva de libros de texto 13-14Agenda 21 - Udal foroaT�mbola y Taberna SolidariaElkarbidea: Fotos convivencias 4�ESO\tAdmisiones\nHiruhilekoaren menua deskargatu\tCartelera Deportiva\nAgenda 21 Marias\nEmailgelio. Una buena noticia para toda la semana.\nMarianistas � Vitoria-Gasteiz\n� Colegio Santa Mar�a Ikastetxea � Luis Heinz 5 � 01008 Vitoria-Gasteiz � Araba � Telefonoa: 945 134 107 � Faxa: 945 146 780\ncsmvi@marias-gasteiz.org � Webgunearen Mapa � Ohar Legala Dise�o Web Veiss


Goierriko mugetako birako mendi irteeren erdia osatu du mendizale beteranoen taldeak. Noticias de Gipuzkoa\nGoierriko mugetako birako mendi irteeren erdia osatu du mendizale beteranoen taldeak\nEskualdea hobeto ezagutzeko bertako mugak igarotzen ari da elkartea, sei etapatan banatuta\n2018(e)ko irailaren 1a, larunbata - 06:03etan eguneratua\nGoierriko Mendizale Beteranoak, Arantzamendin. (GMB)\nordizia- Goierriko mendizale beteranoen taldea sasoi betean da eta dagoeneko osatu dute Goierriko mugetako bira erdia. Sei mendi irteeraz osatua dago eta hiru hilabete hauetan osatu dituzte. Abuztuan etenaldia egin zuten, baina hilabete honetan berriz ere helduko diote ekimen honi. Ekintza hau elkartearen sorreraren hamargarren urteurrena betetzen delako antolatu dute, beste hainbat ekitaldirekin batera.\nHala, irailaren 22an, Udanatik Otzaurterako bidea egingo dute, 20 kilometroko pasako luzeraduna. Urriaren 6an Otzaurtetik Lizarrustira joango dira eta urriaren 20an amaituko dute bira, Lizarrustitik Gaintzara iritsiz. Hiru ibilbide hauek “nahiko gogorrak” direla nabarmendu du Juanjo Mugika, taldeko kideak. Sei ordu inguru irauten dute eta beraz, parte hartu nahi dutenak “prestatuta” egon behar direla gogoratu dute elkartetik. Irteera hauek egin baino zazpi egun lehenago zabalduko dute izen-ematea eta bi egun lehenago itxiko dute eta goi-errikomb@gmb.eus helbidera idaztea nahiko da izena emateko.\nBira honez gain, irailean hasita, Amets gauzatua argazki erakusketa eta Hamar urteko uzta ikus-entzunezkoa ere emango dituzte, urte hau-etako ibilbideak zeintzuk izan diren erakutsiz. Gainera, elkarteko kideak uda ondoren ere juntadizoa egingo dute eta irailaren 11, 12 eta 13an Ezkarai aldera joango dira. Eegunero mendi ibilaldi bat egingo dute inguru hartako parajeetan barrena. - M.A.


Aukera Berdintasunerako Estrategia Berria abian jarri du Europako Batzordeak\nEuropako Batzordeak Aukera Berdintasunerako Estrategia Berria abian jarri du abenduaren 17tik 2014ra bitartera azken urte hauetan lortutako aurrerapen handiei jarraipena eman nahiaz. Estrategia hiru printzipio nagusitan oinarritzen da: langileen talde orekatsua erakarri, garatu eta mantentzean; lan marko malguago bat sustatu eta Estrategiaren mailarik goreneko partaidetza ziurtatzean. Helburu berriak zehaztuko dira zuzendaritzako zein maila ertainetako emakumezkoen kopururako eta Administratzaileen (AD) kategoriako postuetarako kontrataziorako. Batzordeko zerbitzu bakoitzak bere ekintza plana egiteari ekin beharko dio, betiere, haren planak nola beteko duen argitzeko. Giza Baliabideetako Zuzendaritzak ere aldikako ikerketak egingo ditu.\nEuropako Batzordearen ustez aurrerapen handiak bete dira aukera berdintasunaren sustapenean; hori dela eta, 1995tik zuzendaritzako lanpostuetan diharduten emakumeen kopurua bost aldiz handiagotu da. Maila ertainetako arduradunen artean bikoiztu da emakumeen kopurua. Horrekin batera lan praktika berri eta malguak eratu dituzte. Baina gehiago egin daitekeelako ustea dago. Horregatik jarri da abian estrategia hau, helburu berriak zehaztu ez ezik maila guztietako administrariak aukera berdintasunak langileen guztientzat duen garrantziaz sentsibilizatu ere egin nahi ditu.\nErakarri, mantendu eta garatu langile talde orekatu eta motibatua\nEstrategiak 2014ra arte hainbat urtetako helburuak zehazten ditu. Urte horretarako zuzendaritzako lanpostuen % 25a emakumeek bete beharko lituzkete (egungo %21aren aldean); horrek ekarri behar du beste helburu hau: erretiroa hartzen duten gizonezko zuzendarien % 30a emakumeez ordezkatzea. 2014 baino lehen maila ertainetako agintarien % 30a emakumezkoa izan beharko litzateke (egun % 23a da); ildo horretatik erretiroa hartzen dutenen maila ertainetako agintarien postuen %50a emakumezkoa izan beharko litzateke. Helburu horiek Zuzendaritza Nagusi bakoitzak zehaztuko ditu. 2014 baino lehen kargu exekutibo gabeko administratzaileen postuen % 43a emakumezkoa izan beharko litzateke. Helburu hauek honako irizpidetan oinarritzen dira: 2014ra arteko Batzordeko langileen garapenean eta hautagai libreen taldeari buruzko ikerketa batean.\nLan toki malguagoa eta emaitzak aintzagokotzat hartzen dituena sustatu\nOrdutegia, etxetik lana edota jarduera murriztutako lan metodo malguak gehiago erabiliko dira, esaterako. Horrek, berdintasun politiken inguruko laguntza, orientazio eta prestakuntza handiago ekarriko ditu zuzendaritzako arduradunentzat eta baita maila ertainetako buruentzat ere.\nMailarik gorenean partaidetza bermatu\nEuropako Batzordearen ustetan aukera berdintasuna sistematikoki integratu behar da ZN bakoitzaren giza baliabideetarako politikan. Horrekin batera langileekiko komunikazioa indartu behar dela uste du eta baita zuzendaritzako karguek konpromiso osoa hartu behar dutela jarraituko den politikarekin. Estrategia berriak 2014ra arte ZNak eta zerbitzuak erregulartasunez gonbidatuko dituela aurreikusten du, betiere,eta ekintza testuinguru komun batean, euren jardunbideak azter ditzaten.


3000Twitz kolektiboa, 2021eko Rikardo Arregi komunikazio sarirako zortzi finalisten artean - Berriak - Game Erauntsia - Bideojokoak euskaraz\n3000Twitz kolektiboa, 2021eko Rikardo Arregi komunikazio sarirako zortzi finalisten artean\nLander Unzueta | 2021/11/05 10:00 BerriakKomunitatea\nEuskal bideo-jokoen komunitateak Game Erauntsia Elkartearekin batera Twitch-en zein ingurune digitalean euskaraz bizitzea ahalbidetzera zuzendutako ekimena da\nRikardo Arregi sarietarako finalistak jakinarazi ditu Andoaingo Udalak. Kazetaritza arloan zein komunikazioan euskararen normalizazioaren alde egindako lana aitortzera bideratutako jarduera da: 2021eko komunikazio sarirako hautagaien artean dago 3000Twitz kolektiboa.\nEuskal bideo-jokoen komunitateak Game Erauntsia Elkartearekin elkarlanean eta Naiz Irratiaren babesarekin 2020an abiarazitako ekimena da; nabarmentzekoa da batez ere Arkkuso eta Nebukai eduki sortzaileek burututako lana. Twitch plataforman euskara hizkuntz ofiziala bihurtzea da bere helburu nagusia: horretarako botoak biltzeko kanpaina hasi zuen euskal sortzaileak bilduta. Oraindik xede hori lortzeko lanean jarraitzen duten arren, dagoeneko 4.460 bozka baino gehiago batu ditu Twitchen lokalizazio foroetan.\nBitartean, ekimenak bestelako ekintzak egiten jarraitzen du. Horien artean dago Interneteko sortzaile euskaldunak ikusarazteko egindako lana: Twitchen zuzeneko emanaldiak egiten dituztenei laguntza eskaini eta beraien kanalak zabaltzeko baliogarria da 3000Twitz; izan ere, Twitter edo Telegram bidez, baita Game Erauntsiaren web orrialdetik ere, askotariko edukiak jorratzen dituzten twitzlari euskaldunen jarraipena egitea inoiz baino errazagoa da.\nAzken finean, lan horiek eginda ingurune digitalean euskaraz bizitzea posible egitea bilatzen du egitasmoak. Gero eta gehiago dira egunero Twitch edo beste hainbat plataformen bidez ikus-entzunezko edukiak kontsumitzen dituztenak, eta orain gutxira arte euskararen presentzia oso urria zen horietan. Komunitateak gauzatutako elkarlanari esker sortzaile euskaldunen kopurua nabarmen hazi da azken urtean.\nEuskararen normalizazioaren alde, garaian garaiko beharrizanetara egokituta\nRikardo Arregi komunikazio sarirako finalisten artean Oier Aranzabalen “Barruan gaude” podcast-a, “Basilika” podcast-a eta Pantailak euskaraz egitasmoa daude 3000Twitzekin batera. Kazetaritza sariaren hautagaiak, bestalde, Berria egunkarian argitaratutako “Ahomentan” elkarrizketen seriea, Beñat Zalduak idatzitako “Nola iritsi gara honaino” seriea, Euskadi Irratian Zaballako espetxetik egindako “Faktoria” saioa eta Urtzi Urrutikoetxeak Berria egunkarian idazten duen “Leku-Lekutan” atala dira.\nGuzti hauek egindako lanak baloratzeaz arduratuko dira Itxaro Borda eta Aingeru Epaltza idazleak, Maite Goñi eta Jon Sarasua MUko HUHEZIko irakasleak eta komunikazioan adituak, Elixabete Larrinaga EHUko Gizarte eta Komunikazio Zientzien\nfakultateko irakaslea eta Ion Muñoa Deustuko Unibertsitateko Komunikazio Graduko irakaslea. Mahaiburua, berriz, Alexander Huitzi Andoaingo Udaleko Euskarako zinegotzi arduradunak eta idazkariak eta Arantza Aguado Andoaingo Udaleko Euskara teknikariak osatzen dute.\nBi sarien irabazleak ezagutzeko azaroaren 19ra arte itxaron beharko da. Andoaingo Bastero Kulturgunean egingo duten ekitaldian iragarri dituzte sarituak; saridun bakoitzak 9.000 euroko ordainsaria jasoko du.


Azken eguna igarota, Laudiora bidean dira HESIESeko kideak - Aiaraldea.eus\nAzken eguna igarota, Laudiora bidean dira HESIESeko kideak\nJulen Zubiete 2018-09-13 09:53 Jendartea Laudio\nBidaian igaroko dute gaurko eguna. Atzo agurtu zituzten Greziako errefuxiatuen kanpamenduetan lagundutako kideak.\nIrailaren 5ean atera ziren Laudio Ikastolako HESIES gazte kooperatibako kideak Greziara. Astebete luze igaro dute bertako errefuxiatuei laguntzen.\nJulen Zubiete Aiaraldea hedabideko berriemaileak adierazi duenez, egun "gazi gozoa" izan zen: "Ume zein gainerako bolondresei agur esatekoa. Ikasleak penaz zeuden. Umeekin eta beste bolondresekin agurtu zirenean negarrez ere egin zuten. Ikasleek etorkizunean gogoratuko duten momentu bat izan zen".\nArratsaldean, aldiz, Trikoupi squatean izan ziren gazteetako batzuk: "Squata hutsik dagoen eraikin handia da, errefuxiatuei etxebizitza emateko okupatua. Atzo auzo anarkista okupatuan dagoen horietako batean izan ginen, 12-15 daude auzo horretan, baina Atenasen askoz gehiago". Bertako batek azaldu zien euren proiektua, Zubieteren ustez, "ezagutu dugunetatik hoberen funtzionatzen duena". Izan ere, ondo antolatuta dagoela nabarmendu du: "Jende gutxik egiten du lo bertan. Janari eta donazio ekonomikoei esker bizirauten dute, baina azkenaldian ez dute ekarpen asko jaso eta elikagai gutxi dituzte".\nEgunerokotasunean laguntzeko squat asko hornitzen dituen biltegi "erraldoia" ere badago: Elenikos. Dena den, duela bi urte, errefuxiatuen gaia pil-pilean zegoenean, goraino zegoen biltegia, jendartearen ekarpena sekulakoa zen: "Jendeak kontzientzia asko zuen eta janari asko bidaltzen zieten. Orain, moda edo booma jaitsi egin da, eta gorriak ikusten ari dira".\n11:00etan iritsi dira Loiuko aireportura gazteak. Aiaraldea hedabideak bideoerreportajea osatuko du esperientzian bildutako irudiekin.


Cass konderria (Minnesota) - Wikipedia, entziklopedia askea.\n5.235,77 km2 (%83.74)\n1.016,74 km2 (%16.26)\nCass konderria (ingelesez: Cass County) Minnesotako konderri bat da, Ameriketako Estatu Batuetan. Hiriburua Walker da. 2010eko zentsuaren arabera 28.567 biztanle zituen, Cass kilometro koadroko azaleran.\nCass konderriak 6.252,51 kilometro koadro ditu. Horietatik 1.016,74 ura dira. Beste 5.235,77 lurra dira. Biztanleria dentsitatea 4,57 da.\n2010eko zentsoan bizi ziren 28.567 pertsonetatik 24.723 txuriak edo hispanoak dira. Horietatik hispano edo latino kategorian 340 dira. 59 beltzak edo afroamerikarrak. 3.092 amerikar natiboak ziren eta 3 Hawaii edo Pazifikoko irletako natiboak. 88 asiarrak ziren. Bestelako arraza bat kategorian 12 biztanle daude. Bukatzeko euren burua arraza bat baino gehiagotan 590 pertsonek kokatzen zuten.


Brunei Dedicated Cell Cell / DCC Formation and Benefits\nBrunei Dedicated Cell Company / DCC\nBrunei Dedicated Cell Company (DCC) konpainiak zelula babestutako enpresa (PCC) antzekoa da, Guernseyko 1997en sortu zen eta offshore hainbat jurisdikziok erabiltzen zuten. Atzerritarrek DCC bat eratuko dute eta hainbat konpainia sortu ditzakete PCC bezalako aktibo eta pasibo desberdinekin.\n2000 (IBCO) Nazioarteko Enpresen Enpresen Agindua (aurrerantzean, "Agindua"), atzerriko titulartasunarekin lotutako konpainia guztiak arautzen ditu, DCC barne.\nBrunei Borneo uhartearen iparraldeko kostaldean kokatutako olio aberatsa da. Petrolio aberatsa industriaren nagusiak gas naturala eta petrolioa direla esan nahi du, Asiako jurisdikzio aberatsenetako bat dela.\nIzen ofiziala "Brunei Estatuko, Bakearen Abode" izendapena da. 1888-en independentzia lortu zuenean, britanikoki babestua izan zen. Horrela, ingelesa hizkuntza ofizialetako bat da.\nBrunei Dedicated Cell Cell (DCC) konpainiak onura mota hauek eskaintzen ditu:\n• Atzerriko akziodunen kopurua: Atzerritarrek DCC eta zelulen akzio guztiak eduki ditzakete.\n• Ez dago zergak: Brunei ez du inolako zergak inposatzen. Hala ere, AEBetako zergadunek munduko diru-sarrerak zergak ordainduz gero, munduko herrialde guztietan zergak ordaintzen dituzte.\n• Aktiboen Babesa: Aktiboak DCC-tik eta beste zelula batzuen pasiboetatik isolatuta dauden zelula bereizietan zatitzeko gaitasuna aktiboaren babes ezin hobea eskaintzen du.\n• Zuzendari bakar bat / Akziodun bakarra: DCC eta bere zelulek akziodun bakarra behar dute azken kontrolerako zuzendari bakarra izan daitekeena.\n• Privacy: Akziodunen izenik ez dago erregistro publikoetan.\n• English: Britainiar Protektoratu gisa, ia 100 urte igaro ondoren, ingelesa hizkuntza ofizialetako bat da.\nDCC bakoitzak Brunei izeneko enpresaren izena erabat desberdina izan behar du pertsona juridikoaren izenetik.\nDCCk "Eskainitako gelaxka" hitzak bere izenaren amaieran idatzi beharko ditu edo "DCC" laburdura erabiliko du.\nDCC baten azalpena\nBrunei DCC-k PCC egitura jarraitzen duenez, PCC batek nola funtzionatzen duen azal dezake DCC-a ere azal dezake.\nPCC guztiek "nukleo" konpainia bat dauka "zelula" izenez ezagutzen direnak. Zelula bakoitza independentean funtzionatzen du core konpainiak eta beste zelulak. Hori dela eta, zelula bat bere izena berezia da, aktibo desberdinak, pasibo bereiziak (zorrak, betebeharrak, eta abar) eragingo ditu, eta hainbat negozio-jarduera egiten du. Adituek deitzen diete "zintzilikatutako" egitura zelula bakoitza beste bat bezala hesi hesituta dauden beste auzo bateko beste etxe batzuetatik bereizita.\nZelula batek bere zorrak ordaintzen ez badu eta insolvente bihurtzen badu, bere hartzekodunak ezin dute baliabide nagusia edo beste zelula batzuetara jo. Hortaz, enpresa bereko eta bere bereizitako zelulek negozio desberdinen arteko arriskuak bere zelula batean isolatuta daude. Nukleoaren konpainiak auzitara eramaten badu edo ordaintzen ez badu hartzekodunek, ez da auzi judizialak eta ez ordaindu gabeko hartzekodunak kalte-ordainak eskain ditzake zelula horietako edozein. Gauza bera gertatzen da gelaxka bat auzitara eramaten bazaio edo, besterik gabe, bere hartzekodunak ordaintzeko aktiboak ez baditu (auzitegiak), eskatzaileak eta zorraren hartzekodunak ezin dituzte sozietate nagusia edo bere beste zelulak salatu edo beren aktiboak konfiskatu.\nDCC azaltzeko beste modu bat enpresa zelular bat da, erakunde juridiko bakarra baitago, hainbat zelula ezberdinak sortzen baitira ondasunak bereizteko eta babesteko. Zelula baten kreditoreak soilik dute zelula horri zuzentzaileak bilatzeko eta ez besteek edo enpresa zelularrak.\n147 ataleko aginduak adierazi du DCCk pertsona juridiko indibidual bat dela eta gelaxkak ez du DCC-tik aparteko entitate juridikoa. Zelula bat sortzen da "bereizketa eta babestutako aktiboen babesaren helburua". Hori dela eta, Aginduak "aktibo dedikatuetatik" bereizitako "aktibo orokorrak" bereizten dituen "aktibo orokorrak" ezartzen ditu.\nBrunei IBC batek DCC gisa sartu daiteke edo lehendik dagoen IBC bat DCC gisa berriztatu daiteke.\nDCC baten memoranduma\nDCC baten memorandumak honako hauek izan behar ditu:\n• DCC dela adieraztea;\n• Korporazio izena DCC gisa;\n• Zelula bakoitzak bere izen edo izendapen bereiziak edukiko dituela zelula gisa.\nKAB gisa sartu edo berritu nahi duten eragile erregistratuak Memoranduma eta Elkarte Estatutuek aurkeztuko dituzte Enpresen Erregistroarekin.\nDCC baten erantzukizuna\nAginduaren 147M artikuluak dio DCC-ren zelula jakin batek sortutako erantzukizunik:\n• Zelula zehatz horren aktiboak arduratuko dira nagusiki;\n• DCC-ren aktibo orokorrak bigarren mailako erantzukizuna izango dira zelula zehatzarekin ez badaude nahikoa aktiborik; eta\n• Beste zelula guztien aktiboak ez dira erantzule izango.\nHorrek esan nahi du zelula zehatz baten hartzekodunak ezin dituela zelula zehatzetako aktiboen zorrak asebetetzea, DCC-ren aktibo orokorrak konpontzea eskatu ahal izango dute, baina ez beste zelula batzuen aktiboak.\nDCC-k eta gelaxka bat eratzeko akziodun bakarra behar da. Akziodunak edozein lekutan eta edozein herrialdetako hiritarrak egon daitezke.\n147G ataleko aginduak zehazten du DCCko akziodunak zelula jakin bateko akziodunetatik bereiziak direla. Horrela, DCCk "zati eskainiak" igorriko ditu gelaxka bakoitzerako. Horrez gain, zelula bakoitzak bere kapital sozial berezia izango du DCCren kapital sozialetik.\nDCCek dibidenduak ordaindu ditzake akzio dedikatuen arabera, "zelula dibidendu" gisa, hau da, zelularen aktibo eta irabaziak eskainitako soilik ordaindu ahal izango dira.\nGutxieneko zuzendari bat behar da DCC eta zelula bat osatzeko. Zuzendariak pertsona fisikoak edo juridikoak izan daitezke eta edonork bizi daitezke eta edozein herritan hiritar (edo erregistratuta) izan daitezke.\nDCCk tokiko egoitza duen enpresa idazkari bat izendatu beharko du. Idazkariak pertsona fisiko edo juridiko bat izan daitezke.\nDCCk tokiko erregistratutako agentea izendatuko duen tokiko agentea izendatu beharko du. Lizentziadun tokiko enpresa fidagarriak baimenduta daude erregistratutako agenteak izateko.\nGutxieneko baimendutako kapital soziala $ 1 milioi dolarrekoa da, akzio guztiek par balioarekin.\nDCCk aparteko liburuak mantenduko ditu eta gelaxka bakoitzaren aktibo bakoitzarentzat kontabilizatuko du. Zelula baten aktiboek ez dute inoiz beste gelaxketako aktiboekin edo DCCren aktiboekin etortzea.\nAginduaren 147O atalak DCC guztiei transakzio egiten ari diren pertsona guztiei jakinaraztea eskatzen du, DCC dela eta transakzioarekin lotutako zelula espezifikoak identifikatzeko. Beharrezko abisua eskaini ezean, DCCren zuzendariak pertsonalki erantzule izango dira lesioaren alderdiak sortzen dituen kalteengatik. Hala ere, zuzendariek DCC-k kalte-ordaina lor dezakete konpainiaren artikuluak emandako zuzendariek iruzurrezkoak, arduragabekeriak, jokabide okerrak edo fede txarrak izan ezik.\nOrdenako 147E atala zehazki hartzekodunak deklaratzen du hartzekodunak zelula konpainia baten aktibo esklusiboen aurkako ekintzarik eskatzeko eskubiderik ez badu, hartzekodunak erantzukizun hori bilatzen duen erantzukizuna zelula horri esleitzen ez bazaio. Hartzekodunek eskubiderik ez duten ondasun dedikatuen konfidentziazioa lortzen badu, hartzekodunak erantzule izango du zelula-konpainiak legez kanpoko ondasunen legez kontrako ondasunen balioa ordaintzeko.\n147F artikuluak argi uzten du gelaxka bateko aktibo dedikatuen kreditoreak soilik zelula zehatz horretara zuzentzea eta ez beste edozein zelula. Zelulak zehaztu ez dituen DCCren hartzekodunei babesten ditu zelulak ere.\nBrunei ez du inolako zergak inposatzen. Horrek sarrerak zerga, korporazio zerga, kapital irabaziak zerga eta zigilu betebeharra barne.\nOharra: AEBetako biztanleek eta errentaren gaineko zerga orokorrak dituzten beste guztiak diru-sarrera guztiak jakinarazi behar dizkiote beren zerga agintariei.\nMemorandumak eta artikuluak ez dituzte akziodunen izenak, beraz, ez daude erregistro publikoetan.\nEzinbestekoa da DCCk astebete arte sartzeko.\nApaleko konpainiak Brunei eros daitezke.\nBrunei Dedicated Cell Company (DCC) konpainiak onura mota hauek eskaintzen ditu: atzerriko akziodun osoa, inolako zergak, pribatutasuna, aktiboen babesa, akziodun bat eta pertsona bakarreko zuzendaria, eta ingelesa hizkuntza ofizialetako bat da.


Zizur Nagusiko Udala » Gizarte Arlokoak\n“LA SANTA CRUZ” JUBILATUEN ELKARTEA\nKluba 1980an sortu zen. Kultur, kirol, aisia eta gizarte arloko ekintzak antolatzen ditugu. Honako hauek dira nabarmenenak: osasunari eta lege aferei buruzko hitzaldiak, ikastaroak (eskulanak, alfabetatzea, antzerkia), txangoak, literatur eta gastronomia lehiaketak, dantzaldiak, bingoak, kontzertuak, gimnasia, igeriketa, eta mahai txapelketak. Arduraduna: Carlos Gurucharri Goñi Helbidea: Zabalgain kalea 3 behea- 31180 Zizur Nagusia (NAFARROA) Telefonoa: 948 186 215 (Bulegoa)\nElkartea 2003an eratu zen. Izena “Herri ondoa”tik dator; alegia. herriaren ondoan, alboan. Elkartearen xedea eskubideen eta aukeren berdintasuna sustatuko duten, eta gizarte ekintzako arloetan (haurtzaroa eta gaztaroa, elbarritasuna, hirugarren adina, emakumea, garapenerako lankidetza, familia, gizarte bazterkeria, etorkinak) diskriminazioa saihesten lagunduko duten intereseko ekintza erabilgarriak programatzean antolatzea, eta garatzea da. Arduraduna: Manuela Rodriguez Ibañez Helbidea: Zabalgain\nHainbat arlori buruzko orientazioa ematen dugu, besteak beste: aisiako jarduerak, bekak, ikastaroak, atzerrian lan egitea, sexualitatea, elkarteetan parte hartzea, eta trukaketak (astelehen, astearte eta asteazkenetan 17:00etatik 21:00etara, eta ostegunetan eta ostiraletan 9:00etatik 13:00etara). Ekintzak garatzeko aretoak, kanpin dendak eta eskalatzeko materiala eskaintzen ditugu, eta ekintzak abiarazten laguntzen dugu (astelehenetik ostiralera 17:00etatik 21:00etara). Igandetan, urtarrilaren 22tik aurrera,\nZIZUR BI MUNDUEN ARTEAN\nGobernuz Kanpoko Erakundea 1995ean sortu zen, eta 55 familiak osatzen dute. Laguntza programak lantzen eta garatzen ditu, Saharako herriari zuzenduta. Saharako haurrak jaso dira hemengo familietan, laguntza humanitarioa bidaltzen dugu… Arduraduna: Irene Escudero Helbidea: Erreniega parkea 3, 2.eskuina p.k.31180 Zizur Nagusia (NAFARROA) Telefonoa: 948 18 38 01


Berandu afaltzeak gizentasuna eragin dezake\n2019ko apirilaren 25a, osteguna | Ordua Euskal Herrian 18:21:09\nMallinaltzin-CC By Sa\nOhio-ko Unibertsitateko (AEB) Laura Fonken eta Randy Nelson ikerlariek behatu dute gauez argiaren pean dauden saguak gauez ilunpean daudenak baino %50 gehiago gizentzen direla, itxura batean guztiek antzeko janari kantitateak jan arren.\nGaueko argitasunak desordutan jatea eragiten bide die saguei, eta horrek gizentasuna eragin, ohiko orduetan jateak ez bezala. Beste proba batean, ikerlariek argiaren pean eduki zituzten sagu batzuk, baina janaria ohiko orduetan baizik ez zieten eman. Haiek ez ziren loditu gauez ilunpean zeudenak baino gehiago. Hala, ikerlariek uste dute gorputzak era desberdinean metabolizatzen duela une batean edo bestean jandakoa. Zehatzago esateko, gaueko argitasunak metabolismoan parte hartzen duen hormona bati eragin diezaiokeela pentsatzen dute.\nProba hauek gizakiarekin egin nahi dira; bitartean, saguekin gertatutakoa estrapolatuz ondorioztatu daiteke berandu afaltzeak edota gauez lan egiteak metabolizazio desberdinetara eraman gaitzakeela, gizentasuna eraginez.


Bapo egin du Mbappek | Kirola | Berria\nErrusiako Munduko Kopa. Frantzia 4-3 Argentina\nBapo egin du Mbappek\nFrantzia merezita gailendu zaio Argentinari partida ikusgarrian, eta Uruguairen aurka jokatuko ditu final-laurdenak. Mbappe guztiz erabakigarria izan da\nMaximiliano Meza eta Javier Mascherano, Kylian Mbappe harrapatu ezinik. Erakustaldia eman zuen aurrelari frantziarrak. ROBERT GHEMENT / EFE\nGolak. 1-0: Griezmannek, penaltiz (13. min). 1-1: Di Mariak (41. min). 1-2: Mercadok (48. min.). 2-2: Pavardek (57. min). 3-2: Mbappek (63. min). 4-2: Mbappek (68. min). 4-3: Aguerok (92. min). Epailea. Alireza Faghani (Iran). Txartel horiak: Frantziako Matuidiri, Pavardi eta Giraudi; eta Argentinako Rojori, Tagliaficori, Mascheranori, Banegari eta Otamendiri. Bestelakoak. 42.873 ikusle Kazan Arenan.\nErrusiako Munduko Kopan orain arte izan den partidarik onena jokatu zuten atzo Frantziak eta Argentinak. Denetarik izan zuen final-zortzirenetako lehen norgehiagokak: erritmo ikaragarria, gol saldoa eta azken unera arteko zirrara. Ezin zaio gehiago eskatu futbol neurketa bati. Partida zeharo eroa izan zen, teknikariak sufriarazten eta zaleak gozarazten dituen horietakoa. Bada, eromen horretan Frantzia irten zen garaile, erakustaldi latza eman zuen Kylian Mbappek gidaturik. Etorkizun biziki oparoa du erasoko hegaleko gazteak, eta atzo erakutsi zuen jadanik munduko jokalaririk onenen artean dagoela. Ahalmen fisiko ikaragarriko basapiztia da Mbappe, eta teknikoki ere oso iaioa da. Atzo txikitu egin zuen Argentina, bi gol sartu eta penalti bat eraginda, eta hala, final-laurdenetara eraman zuen Frantzia. Hurrengo kanporaketan Uruguairen aurka neurtuko ditu indarrak Didier Deschamps baionarrak entrenatutako selekzioak.\nArgentinak kuraia eta grina handiz jardun zuen, baina hori ez da aski gorengo mailan arrakasta izateko. Mirariz gainditu zuen ligaxka Jorge Sampaoliren taldeak, eta atzokoan bere errealitate petralarekin egin zuen tupust. Talde ona du, baina hautagai nagusiak baino koska bat edo bi beherago dago. Munduko jokalaririk onena edukitzea ongi dago, baina nekez atera ahal zaio zukua talde on eta proposamen egoki batez inguratu ezean. Atzokoan ere gozakaitz aritu zen Leo Messi, eta ezin izan zuen Argentinaren porrota galarazi. Talde dezentez hobea du Frantziak, alor fisikoan batez ere, eta alde hori agerian gelditu zen atzo. Atleta sorta ederra dute frantziarrek: hor dira Mbappe, Paul Pogba, N'Kolo Kante, Blaise Matuidi, Lucas Hernandez... Eta horien indar fisikoari Antoine Griezmannen kalitatea gehitu behar zaio. Duin eutsi zuten argentinarrek, eta bigarren zatian markagailuan aurrea ere hartu zuten; ordea, gainezka egin zuten frantziarrek beste martxa bat sartzean.\nMbappek triskantza eragin zuen orduan. Hori bai, haren erakustaldia dezentez lehenago hasi zen, partida hasi eta berehala. Hasteko, falta oso arriskutsua eragin zuen area ertzean, zortzigarren minutuan, eta Griezmannek langara bidali zuen baloia. Bi minutu geroago, baloia bere zelaian hartu, korrikaldi ikusgarri batekin Argentinaren defentsa lehertu, eta Rojok area barruan falta eginda gelditu zuen. Griezmannek ez zuen hutsik egin penalti puntutik. 12. minutua zen, eta 1-0 zen jada Frantzia. Hortik gutxira, PSGko jokalariak baloi luze bat jaso zuen atzelariei bizkarra hartuta, eta beste falta arriskutsu bat eragin. Alegia, geldiezin jardun zuen lehen hogei minutuetan. Edonola, Argentina ez zen amildu. Bere egin zuen baloia, eta aukera garbiak sortzea asko kosta arren, saiatzen segitu zuen. Hala, 40. minutuan ez etsitzearen saria jaso zuen, banakoa egin baitzuen Angel di Mariak, areaz kanpoko zartako eder batekin.\nLehen zatia ikusgarria izan bazen, zer esanik ez bigarrena. Zuten guztia eman zuten bi taldeek, eta bost gol sartu zituzten guztira. Aurrenekoa Gabriel Mercadok sartu zuen, 47. minutuan, eta horri esker 1-2 jarri zen aurretik Argentina. Messik eskuinez egin zuen errematea area barruan, eta haren jaurtiketa ate barrura desbideratu zuen atzelariak. Edonola, berandu gabe iritsi zen Frantziaren arrapostua, 56. minutuan binakoa egin baitzuen Benjamin Pavardek, bolea jaurtiketa estetiko batekin. Oinaren kanpoko aldearekin eman zion baloiari, eta alferrik izan zen Franco Armaniren ahalegina. Hortik aurrera, Mbapperen erakustaldiaren bigarren zatia iritsi zen. Lehenik, area barruan bakarkako jokaldia egin, eta ezkerrez baloia sareetara bidali zuen (63. min); eta ondoren markagailuko aldea handitu zuen, frantziarren jokaldi eder bati ginga jarriz (68.min).\nBost minutuan bi kolpe gogor jaso zituen Argentinak, baina ez zuen etsi. Luzapenean 4-3koa egin zuen Aguerok, eta azken jokaldian gertu izan zuen berdinketa Maximiliano Mezak. Baina atzo ez zen izan miraririk.


Plaza Barriko terrazak ordenatze-bidean\nuriola.eus 2014-05-13 16:09 Udal gaiak Alde Zaharra\nOstalari, merkatari eta auzotarrek kexei konponbidea eman nahian, Plaza Barriko 18 tabernen terrazak modulu bidez arautzea adostu dute Bilboko Udalaren bitartekaritzarekin. Gehienez, bina moduluko espazioa erabili ahalko dute.\nGlobalizazioaren erronkak eta arriskuak aztertuko dituzte Bidebarrietan maiatzean\nuriola.eus 2014-05-12 08:00 Kultura-aisialdia Alde Zaharra\nMaiatzaren 5ean eman zitzaien hasiera, Bidebarrieta kulturgunean, hilabete osoan zehar eskainiko diren "Globalizazioaren erronkak eta arriskuak" aztertuko dituzten hitzaldiei. Gaurkoan, Angel Gabilondok "Ezagutza eta zuzentasuna. Beste globalizazioa" gaia landuko du jendaurrean.\nBilbo Zaharra, San Frantzisko eta Zabalako balkoiak eta leihoak edertzeko 1. Lehiaketa\nBizkaie! 2014-05-06 13:23 Jendartea\nBilboko Udalak Bilbo Zaharreko, San Frantziskoko eta Zabalako Balkoiak eta Leihoak Edertzeko I. Lehiaketea antolatu dau, auzo horreetan martxan jarri dan 2012-2016 Erkidego Planaren barruan.\n`Harri eta Herri´ liburuaren irakurtaldia etenik gabe\nuriola.eus 2014-05-01 08:00 Kultura-aisialdia Alde Zaharra\nKlasikoen 7. irakurketa jarraitua antolatu du Bilbo Zaharra euskaltegiak. Aurten, Gabriel Aresti euskal idazle eta poeta izandakoaren `Harri eta Herri´ liburua irakurriko dute Arriagan, maiatzaren 22an.\n`Energia norantz doa?´ hitzaldi-sortarekin jarraituko dute gaur Hika Ateneoan\nuriola.eus 2014-04-30 12:31 Alde Zaharra\nAtzo eman zien hasiera Ezkerraberri Fundazioak “Energia norantz doa?” jardunaldiei, Hika Ateneoan. Bi egunetako egitasmoak, hitzordu ezberdinak eskainiko ditu gaur eta besteak beste, Alberto Ugartek eta Dani Maeztuk euren ekarpenak egingo dituzte.\nGazteria eta sindikalgintza aztergai izango dituzte 7 Katun\nuriola.eus 2014-04-29 13:00 Jendartea Alde Zaharra\nOstegunean, Maiatzaren Lehena da, Langileen Nazioarteko Eguna. Data esanguratsu horren harira, hitzaldi eta solasaldi bat antolatu dituzte 7 Katu Gaztetxean eta besteak beste, Ainhoa Etxaide LAB sindikatuko idazkari nagusia bertan egongo da.\n`La Ria de Bilbao´ dokumentala proiektatuko dute gaur San Frantziskon\nuriola.eus 2014-04-29 09:42 Kultura-aisialdia Alde Zaharra\nPedro Olea zinegile bilbotarrak 1966an filmatu zuen `La Ria de Bilbao´dokumentala ikusgai egongo da gaur, martitzena, 20:00etan San Frantziskoko Auzo Etxean. Pedro Oleak hitzorduan parte hartuko du, bertaratzen diren lagunen galderei erantzuteko.\nMumia Abu-Jamal eta gainontzeko preso politikoen askatasuna galdegin dute\nuriola.eus 2014-04-24 15:50 Alde Zaharra Gaur, apirilak 24, Mumia Abu-Jamal preso afroamerikarrak 60 urte bete ditu. Ondorioz, hainbat norbanakok eta eragile ezberdinek elkarretaratzea egin dute eguerdiko 12:30ean, 2011an `Mumia Abu Jamal´ bezala berrizendatutako zubian.\nOkela sormen lantegia, euskal artisten topagune berria\nuriola.eus 2014-04-15 16:35 Kultura-aisialdia Alde Zaharra San Frantzisko kalean kokaturiko antzinako harategia izan zen, gaur egun OKELA sormen lantegia dena; 180 metro karratu dituen beheko solairu bat. "Espazio hutsak berreskuratzeari ekin, sormen lantegi bilakatzeko". Hori da diziplina ezberdinetako lau artista euskaldunek osatzen duten espazio kolektiboaren xedea.\nBazterketaren aurkako aldarria zabaldu dute Bilbo Zaharretik udaletxera\nuriola.eus 2014-04-14 11:00 Jendartea Alde Zaharra\nJendetzak parte hartu zuen ostiralean, Bilbo Zaharra eta udaletxea batu zituen bazterketaren aurkako giza katean. Protestaren bidez argi utzi zuten "Udaletxeak ez duela ezer egiten Bilbo Zaharra, San Frantzisko eta Zabalako auzoetan ematen den giza bazterketaren aurrean".\nBabes handia jaso du jai herrikoien ereduak\nuriola.eus 2014-04-14 10:11 Alde Zaharra\nBilbotarrek bat egin dute jai herrikoien defentsarekin. Joan den asteburuan jendetza gerturatu zen Areatzara auzoetako Jai Batzordeen Auzotarrok koordinakundeak eta Bilboko Konpartsak antolatutako jaialdira.\nBilboko auzo historikoen Burdin Festa Martzana kaian\nuriola.eus 2014-04-11 10:10 Alde Zaharra Bilbao Historikok Burdin Festa antolatu du larunbatean eta igandean Martzana kaian. Ospakizunaren bidez, meatze-iragana eta mehatzaritzak Bilboko auzo historikoengan eragindako garapen ekonomiko eta kulturala aztertuko dute.\n‹‹ Aurrekoak 1 2 3 4 ... 50 51 52 53 54 55 56 Hurrengoak ››\nAmaia Lekunberri Ansola 2021-05-12 13:14 Jendartea\nAsteazken arratsaldean huste bat iragarri zuen eskuin muturrarekin lotura duen enpresak, baina etxe jabearen erabakiz bertan behera gelditu dela jakinarazi dute. Etxe jabea atzera bota da bart ehunka herritarrek faxisten aurrean auzokideak eta beren bizilekuak defendatuko zituztela adierazi ostean.\nPaulo Alberdi 2021-04-30 12:07 Iritzia\nElkanoren alde eta kontra\nKarola parean jo nuen begiz horma-irudia. Egia esateko, oharkabean pasatuko nuen, neurriagatik izan ez balitz. Hiruzpalau metro izango zituen Juan Sebastian Elkanoren erretratuak, eta haren alboko lur-globoa ere ni baino handiagoa zen. Bien arteko lotura neure kasa egin baino lehen, ...\nEtxebarrieta Memoria Elkartea 2021-04-30 09:52 Politika\nMarisol Mujikaren heriotzaren 30. urteurrenean irrati saioa egin du Etxebarrieta Memoria Elkarteak\nEtxebarrieta Memoria Elkarteak 97.0 FM irratiaren laguntzaz uhinetan emititzen duen 2. saioa da hau. Gaurkoan Marisol Mujikarengana hurbilduko dira bere heriotzaren 30. urteurrenean. Bera nor izan zen eta utzitako ekarpenari erreparatu diote musikaren laguntzaz. IÑAKI EGAÑA historialariari elkarrizketa oso interesgarria ...\nBizkaie! 2021-04-26 11:53 Kultura-aisialdia\nMikel Reparaz eta Dani Álvarez izango dira lehenengo saioko adituak, bihar.\nKomite Internazionalistak 2021-04-06 17:37\nPotemkin Zinema /// Land and Freedom\nBederatzi urte eta gero zineman lehio kritiko bat zabaltzen jarraitzen dugu. Potemkin Zinema eztabaidarako eta zine desberdin bat ikusteko esparru bat da. Komite Internazionalistak erakundearen bitartez hil honetan Land and Freedom / Tierra y Libertad (euskaraz Lurra eta Askatasuna) ikusiko ...\nEtxebarrieta Memoria Elkartea 2021-04-03 09:00 Politika\nJose Antonio Etxebarrietaren omenez irratsaioa burutu du Etxebarrieta Memoria Elkarteak\nGaur, Apirilak 3, egun ahaztezina da Bilboko Alde Zaharreko bizilagunontzat. Jose Antonio Etxebarrieta Ortizek gaur 81 urte beteko zituen, eta egun berean 1973an, 33 urte zituelarik hil zen gaixotasun larri baten ondorioz.\nEstitxu Eizagirre 2021-03-15 12:49 Jendartea\nBilboko Etxebizitza Taldea (AZET) justu konfinamendu garaian sortu zen, “eta ez kasualitatez”, bertako kideek azaldu dutenez. Hausnarketa orokor batetik abiatu ziren: “Egungoa osasun krisitik harago krisi sistemikoa da. Hau langileriaren pobretze bat da eta oinarrizko beharrak asetzeko zailtasun handiagoak ditugu, ...\nIrati Gurasoekin Euskal Herrira 2021-02-02 12:14\nLARUNBATEAN JIRA ETA BIRA, IRATI GURASOEKIN EUSKAL HERRIRA!\nLarunbat honetarako prestatutako sorpresaz beteriko kalejiran parte hartzeko gonbitea luzatu dute Irati Gurasoekin Euskal Herrira dinamikatik.\nIrati Gurasoekin Euskal Herrira 2021-01-26 02:27 Politika\nIrati Gurasoekin EHra dinamikak esker ona helarazi die Bilboko Udal taldeei Alderdien Adierazpenagatik\nDinamikak hilabeteak daramatza Irati ume bilbotarraren eskubideak aldarrikatzeko ekimen ezberdinak burutzen eta eskerrak eman nahi izan die Udal taldeetako ordezkariei bidalitako mezuen bidez. Umeen eskubideak aintzat izango dituen espetxe politika berri baterako bidean, pausu garrantzitsutzat hartu dute.\nIrati Gurasoekin Euskal Herrira 2021-01-20 11:08 Politika\nSantiago katedralaren elizpea auzotarren erabilerarako irekitzea eskatu dute\nJira eta bira, Irati gurasoekin Euskal Herrira!\nSolokoetxeko Hijas de la Cruz itxieraren aurrean hainbat mobilizazio deitu dituzte\nEtxebizitza eskubidearen aldeko eta ...\nUdaltzaingoak Alde Zaharreko Arrakala ...\nKonpost talde gasteiztarrak kontzertua ...\nLautan Hiru jaialdia ostegunean ...\n"Ez dugu ulertzen zergatik ...